qundao/data-zh-poetry huggingface dataset:
落花诨体十首·其五
作者：王夫之
朝代：清
体裁：七言律诗

一片青郊战马悲，牧童难认酒家旗。衣裳云想俄苍狗，剑佩星迎总雪狮。花史拟修濡秃笔，骊歌欲唱咏删诗。待拚烂醉忘离苦，乌有青州一漏卮。
落花诨体十首·其八
作者：王夫之
朝代：清
体裁：七言律诗

禁得寒暄几度移，热时且趁笑垂垂。真成草偃迷南北，浪借风吹莽唱随。病里观涛为客起，酒醒谢妓怕天知。芙蓉漫道真君子，只恐奔车无伯夷。
落花诨体十首·其六
作者：王夫之
朝代：清
体裁：七言律诗

艳籍黄消饱白蟫，文章水面付浮沈。风狂矮李思扪汉，雨苦寒荠学捧心。锦缕毒逢骄妇笑，娇英嫩死屠门瘖。莫誇黑牡丹无恙，斛角还逢鼷鼠侵。
落花诨体十首·其十
作者：王夫之
朝代：清
体裁：七言律诗

司春眯目脑冬烘，曳白教飞十里红。三五阿婆曾莽撞，八千泪眼尽寒穷。昌图驴弱宫袍涴，贾岛坟乾金粟空。毷□曲江聊一打，韶光落魄意偏雄。
落花诨体十首·其四
作者：王夫之
朝代：清
体裁：七言律诗

苍跸将旋趱急差，程程透夜走金牌。夕飙苦奏三声角，雨点先催两部蛙。棘矢桃弧争荜路，丁香豆蔻总琼厓。溪流难润追阳渴，驿路春风轮可埋。
蓦山溪·听雨
作者：王夫之
朝代：清
体裁：词

閒抛数点，似洒无情泪。一晌悄无声，尽教疑、轻狂调戏。山溪蓦度，更不许人猜，浑似醉，全无谓，滥簸银河水。元云空腻，无力支天坠。荷盖小亭亭，应难留、得琉璃脆。孤镫昏闪，瘦影未分明，愁不寐，情谁系，梦也心魂碎。
薄倖·午睡觉问渠
作者：王夫之
朝代：清
体裁：词

当年是你，兜揽下、个侬来此。更不与，分明道止，竟如何安置。但随流，荡漾云痕，归鸿水底成人字。便俐齿嚼空，金睛出火，都则不关渠事。但惜取刹那顷，忍不得、秋瓜藤坠。逗杀人，为霜禁冷，为风禁泪，镇柳丝、轻摆摇春水。到历头垂杪，半酣不睬难驱使。无端薄倖，付与乌鸢蝼蚁。
虞美人·落花
作者：王夫之
朝代：清

柳风催送横天雨。自是难留住。更无消息教人知。不解一宵惊去、定因谁。香膏酿出红芳密。费尽东风力。到来无绪恋东风。为爱半溪流水、㬉溶溶。
虞美人·落花
作者：王夫之
朝代：清
体裁：词

柳风催送横天雨。自是难留住。更无消息教人知。不解一宵惊去、定因谁。香膏酿出红芳密。费尽东风力。到来无绪恋东风。为爱半溪流水、暖溶溶。
虞美人·问月
作者：王夫之
朝代：清
体裁：词

乍圆还缺相调弄。也是如春梦。有形毕竟有消时。只是较人差久、少人知。迟回閒恋花閒影。便道秋宵永。侬今何遽不风光。一晌清灵不散、万年长。
蚤春
作者：王夫之
朝代：清

侧砌新苔透暖融，回波摇影碧痕通。东风向晚吹疏雨，却送归云上浅红。小窗春浅不中春，径次啼莺煞恼人。忘尽故心消不得，夕烟约莫柳条新。
蚤春·其一
作者：王夫之
朝代：清
体裁：七言绝句

侧砌新苔透暖融，回波摇影碧痕通。东风向晚吹疏雨，却送归云上浅红。
蚤春·其二
作者：王夫之
朝代：清
体裁：七言绝句

小窗春浅不中春，径次啼莺煞恼人。忘尽故心消不得，夕烟约莫柳条新。
蝶恋花 潇湘十景词 其一
作者：王夫之
朝代：清

九岭参差无定影。泪竹阴森，回合青溪冷。一片绿烟天际迥。迷离千里寒宵暝。香雨飞来添碧凝。认是当年，望断苍梧恨。东下黄陵知远近。西崦落日回波映。湘水自分漓水下。曲曲潺湲，千里飞哀泻。冰玉半湾尘不惹。停凝欲挽东流驾。百尺危崖谁羽化。一捻残香，拈插莓苔罅。忆自寻香人去也。寒原夕烧悲馀灺。瑶草难寻仙苑道。洞里春生，一霎韶光好。圆牖茏葱迎始照。天涯一点红轮小。无那云煓迷海峤。断送金乌，闷损飞光倒。纵有晶荧开霁昊。斜阳又被寒烟罩。谁倚磨崖题彩笔。记得中兴，仙李蟠根密。万里湘天开白日。晶光长射蛟龙室。欲汎扁舟寻往迹。路隔丹梯，水弱罡风疾。日暮湘灵空鼓瑟。猿声偏向苍湾出。蒸水东流湘水北。一曲沧浪，映带青山色。旧是朱陵仙洞客。鹤归不向乌衣国。江树迷离潭影侧。画槛筠帘，梦断春消息。击鼓冯夷寻未得。馋龙怪舞云生墨。见说随帆瞻九面。碧藕花开，朵朵波心现。晓日渐飞金碧颤。晶光返射湘江练。谁遣迷云生绝巘。苍水仙踪，雾锁灵文篆。帝女修眉愁不展。深深未许人间见。日落天低湘岸杳。迎目茏葱，独立苍峰小。道是昭王南狩道。空潭流怨波光袅。绿影寒澄春放棹。记得当年，渌水歌年少。明月南枝乌鹊绕。登楼何处依刘表。打鼓津头知野戍。万里归舟，认得云中树。日落长沙春已暮。寒烟猎火中原路。何处停桡深夜语。江黑云昏，莫向天涯去。旧是杜陵飘泊处。登山临水伤心句。为锁湘流东下缓。两岸芦梢，片片蒲帆短。寒水茫茫渔火乱。唯应曲里春风㬉。万古沅湘秋思满。六六湾头，绾住愁无算。无那湖光都个管。鼍风吹浪连天捲。渺渺扁舟天一瞬。极日空清，祇觉云根近。片影参差浮复隐。琉璃净挂青螺印。忆自嬴皇相借问。尧女含嚬，兰佩悲荒燐。泪竹千竿垂紫晕。宾鸿不寄苍梧信。
蝶恋花 潇湘十景词 其二
作者：王夫之
朝代：清
体裁：词

湘水自分漓水下。曲曲潺湲，千里飞哀泻。冰玉半湾尘不惹。停凝欲挽东流驾。百尺危崖谁羽化。一捻残香，拈插莓苔罅。忆自寻香人去也。寒原夕烧悲馀灺。
蝶恋花 潇湘十景词 其五
作者：王夫之
朝代：清
体裁：词

蒸水东流湘水北。一曲沧浪，映带青山色。旧是朱陵仙洞客。鹤归不向乌衣国。江树迷离潭影侧。画槛筠帘，梦断春消息。击鼓冯夷寻未得。馋龙怪舞云生墨。
蝶恋花 潇湘十景词 其六
作者：王夫之
朝代：清
体裁：词

见说随帆瞻九面。碧藕花开，朵朵波心现。晓日渐飞金碧颤。晶光返射湘江练。谁遣迷云生绝巘。苍水仙踪，雾锁灵文篆。帝女修眉愁不展。深深未许人间见。
蝶恋花 潇湘十景词 其十
作者：王夫之
朝代：清
体裁：词

渺渺扁舟天一瞬。极日空清，祇觉云根近。片影参差浮复隐。琉璃净挂青螺印。忆自嬴皇相借问。尧女含嚬，兰佩悲荒燐。泪竹千竿垂紫晕。宾鸿不寄苍梧信。
蝶恋花·候雁不至
作者：王夫之
朝代：清
体裁：词

曾倩归飞双燕子。换取宾鸿，来渡潇湘水。云绵乌丝阑画纸。素绡好写关河字。斜日寒鸦飞接翅。为底迷留，白草黄沙地。搔首问天天似醉。南楼霜冷丹枫坠。
蝶恋花·其七
作者：王夫之
朝代：清
体裁：词

日落天低湘岸杳。迎目茏葱，独立苍峰小。道是昭王南狩道。空潭流怨波光袅。绿影寒澄春放棹。记得当年，渌水歌年少。明月南枝乌鹊绕。登楼何处依刘表。
蝶恋花·其三
作者：王夫之
朝代：清
体裁：词

瑶草难寻仙苑道。洞里春生，一霎韶光好。圆牖茏葱迎始照。天涯一点红轮小。无那云煓迷海峤。断送金乌，闷损飞光倒。纵有晶荧开霁昊。斜阳又被寒烟罩。
蝶恋花·其九
作者：王夫之
朝代：清

为锁湘流东下缓。两岸芦梢，片片蒲帆短。寒水茫茫渔火乱。唯应曲里春风㬉。万古沅湘秋思满。六六湾头，绾住愁无算。无那湖光都个管。鼍风吹浪连天捲。
蝶恋花·其八
作者：王夫之
朝代：清
体裁：词

打鼓津头知野戍。万里归舟，认得云中树。日落长沙春已暮。寒烟猎火中原路。何处停桡深夜语。江黑云昏，莫向天涯去。旧是杜陵飘泊处。登山临水伤心句。
蝶恋花·其四
作者：王夫之
朝代：清
体裁：词

谁倚磨崖题彩笔。记得中兴，仙李蟠根密。万里湘天开白日。晶光长射蛟龙室。欲汎扁舟寻往迹。路隔丹梯，水弱罡风疾。日暮湘灵空鼓瑟。猿声偏向苍湾出。
蝶恋花·早秋
作者：王夫之
朝代：清
体裁：词

落日青空分燕尾。一片残云，犹作孤峰紫。剪剪白蘋风歘起。藕花露滴清波里。为问贴天双燕子。底事能忘，辛苦春前垒。回首垂杨无限意。无情也应悲秋死。
蝶恋花·春景
作者：王夫之
朝代：清
体裁：词

薄日蒸云光影碎。白霭濛濛，罩住春山睡。一树梨花轻雾里。玉山斜倚冰绡醉。半吐山矾香孕蕊。小步寻春，好了莺花事。莫待楝花花信至。子规难挽东流水。
蝶恋花·湘水自分漓水下
作者：王夫之
朝代：清

湘水经东安县东，有沉香塘，石壁隙插一株，云是沉水香，澄潭清冷，绿萝倒影。湘水自分漓水下。曲曲潺湲，千里飞哀泻。冰玉半湾尘不惹，停凝欲挽东流驾。百尺危崖谁羽化。一捻残香，拈插莓苔隙。忆自寻香人去也，寒原夕阳烧悲灺。
蝶恋花·湘水自分漓水下
作者：王夫之
朝代：清

湘水自分漓水下。曲曲潺湲，千里飞哀泻。冰玉半湾尘不惹，停凝欲挽东流驾。
百尺危崖谁羽化。一捻残香，拈插莓苔隙。忆自寻香人去也，寒原夕阳烧悲灺。
蝶恋花·潇湘十景词其一
作者：王夫之
朝代：清
体裁：词

九岭参差无定影。泪竹阴森，回合青溪冷。一片绿烟天际迥。迷离千里寒宵暝。香雨飞来添碧凝。认是当年，望断苍梧恨。东下黄陵知远近。西崦落日回波映。
蝶恋花·秋感
作者：王夫之
朝代：清
体裁：词

檐帽风轻收早稻。半捲黄云，半拥绿烟岛。雪鲫如银膏满脑。爪肪切玉铺霜早。袅袅长竿争打枣。靺鞨珠圆，颗颗香甜饱。受用苍天今已老。掀髯一笑邯郸道。
蝶恋花·衰柳
作者：王夫之
朝代：清
体裁：词

为问西风因底怨。百转千回，苦要情丝断。叶叶飘零都不管。回塘早似天涯远。阵阵寒鸦飞影乱。总趁斜阳，谁肯还留恋。梦里鹅黄拖锦线。春光难借寒蝉唤。
行香子·游珍珠岩
作者：王夫之
朝代：清
体裁：词

流水淙淙，涧草茸茸。转苍湾午日霞烘。赤城围玉，紫盖擎空。试问仙翁，今何在，绛云封。芒鞋几两，青山踏偏，乍桃溪一曲相逢。平田下望，雾霭烟濛。谁人知我，极远目，送归鸿。
衡山晓发
作者：王夫之
朝代：清

击汰迟枫浦，归心就翠微。江空双古岸，天小一双围。岳气云侵县，墟烟月掩扉。松杉回望里，一谷曙光飞。绿润不知冬，岳云第几峰。身轻随白鸟，裾冷夹青松。江近前时棹，碑留故国封。渔樵知近远，目赏己从容。
衡山晓发·其一
作者：王夫之
朝代：清
体裁：五言律诗

击汰迟枫浦，归心就翠微。江空双古岸，天小一双围。岳气云侵县，墟烟月掩扉。松杉回望里，一谷曙光飞。
衡山晓发·其二
作者：王夫之
朝代：清
体裁：五言律诗

绿润不知冬，岳云第几峰。身轻随白鸟，裾冷夹青松。江近前时棹，碑留故国封。渔樵知近远，目赏己从容。
补落花诗九首
作者：王夫之
朝代：清

乘春春去去何方，水曲山隈白昼长。绝代风流三峡水，旧家亭榭半斜阳。轻阴犹护当时蒂，细雨旋催别树芳。唯有幽魂消不得，破寒深醴土膏香。棋声院静缀苔匀，柳色楼高点幕频。开径雨馀遮草嫩，捲帘寒浅送香新。重拈欲辨开时树，细数凭占几日春。直待深阴藏宿鸟，循蹊犹觅锦鳞鳞。生不辜春死亦香，飞蓬坠箨漫轻狂。笑人云袂仍泥滓，奈此瑶肌夹雨凉。樾馆无心随上甃，仙舟有约屡依樯。江干鹤瘗千秋伴，共怨人间甲子忙。又见扶桑一度凋，閒愁无奈只春宵。珊枝沈海初无叶，梦草游仙旧有苗。敲髓何方寻白獭，留香不久驻虹桥。似闻旌节开天上，望里云关谢豹骄。记得开时事已非，迷香逞艳衒春肥。尽情扑翅欺蝴蝶，塞耳当头叫姊归。桃李畦争分咫尺，松杉云冷避芳菲。留春不稳销尘土，今日空沾客子衣。情到苍天了不关，酸风铅泪射朱颜。荒邱自古为华藏，白骨从今改翠鬟。铜雀香分尊酒帐，锦帆枫冷苧萝山。东飞燕子成何事，长日犹营旧垒间。莫将旧价问千金，下砌萧萧败叶侵。万紫向来空识面，寸丹何地觅知音。梅魂不分春霪苦，荷怨难平晓露深。脉脉菱花别有意，青铜留照阅来今。应迹秾华早出泥，知音丈室净名妻。宝簪不上团花髻，锦片长随采药溪。凤翥有心依竹叶，蝶飞无色上棠梨。逸情交臂多相失，求兔何劳问旧蹄。来何所见去何闻，侬自珊珊岂为君。南北东西谁国土，青黄赤白旧斯文。静怜彩色惊朝日，远引閒情入晓云。掷与馀芳遮世眼，逐香劳尔嗅氤氲。
补落花诗九首·其一
作者：王夫之
朝代：清
体裁：七言律诗

乘春春去去何方，水曲山隈白昼长。绝代风流三峡水，旧家亭榭半斜阳。轻阴犹护当时蒂，细雨旋催别树芳。唯有幽魂消不得，破寒深醴土膏香。
补落花诗九首·其七
作者：王夫之
朝代：清
体裁：七言律诗

莫将旧价问千金，下砌萧萧败叶侵。万紫向来空识面，寸丹何地觅知音。梅魂不分春霪苦，荷怨难平晓露深。脉脉菱花别有意，青铜留照阅来今。
补落花诗九首·其三
作者：王夫之
朝代：清
体裁：七言律诗

生不辜春死亦香，飞蓬坠箨漫轻狂。笑人云袂仍泥滓，奈此瑶肌夹雨凉。樾馆无心随上甃，仙舟有约屡依樯。江干鹤瘗千秋伴，共怨人间甲子忙。
补落花诗九首·其九
作者：王夫之
朝代：清
体裁：七言律诗

来何所见去何闻，侬自珊珊岂为君。南北东西谁国土，青黄赤白旧斯文。静怜彩色惊朝日，远引閒情入晓云。掷与馀芳遮世眼，逐香劳尔嗅氤氲。
补落花诗九首·其二
作者：王夫之
朝代：清
体裁：七言律诗

棋声院静缀苔匀，柳色楼高点幕频。开径雨馀遮草嫩，捲帘寒浅送香新。重拈欲辨开时树，细数凭占几日春。直待深阴藏宿鸟，循蹊犹觅锦鳞鳞。
补落花诗九首·其五
作者：王夫之
朝代：清
体裁：七言律诗

记得开时事已非，迷香逞艳衒春肥。尽情扑翅欺蝴蝶，塞耳当头叫姊归。桃李畦争分咫尺，松杉云冷避芳菲。留春不稳销尘土，今日空沾客子衣。
补落花诗九首·其八
作者：王夫之
朝代：清
体裁：七言律诗

应迹秾华早出泥，知音丈室净名妻。宝簪不上团花髻，锦片长随采药溪。凤翥有心依竹叶，蝶飞无色上棠梨。逸情交臂多相失，求兔何劳问旧蹄。
补落花诗九首·其六
作者：王夫之
朝代：清
体裁：七言律诗

情到苍天了不关，酸风铅泪射朱颜。荒邱自古为华藏，白骨从今改翠鬟。铜雀香分尊酒帐，锦帆枫冷苧萝山。东飞燕子成何事，长日犹营旧垒间。
补落花诗九首·其四
作者：王夫之
朝代：清
体裁：七言律诗

又见扶桑一度凋，閒愁无奈只春宵。珊枝沈海初无叶，梦草游仙旧有苗。敲髓何方寻白獭，留香不久驻虹桥。似闻旌节开天上，望里云关谢豹骄。
西冈望南岳
作者：王夫之
朝代：清
体裁：古风

山行径云摇，遥山隐绝巘。巘绝群岫分，旷览得平善。云阴逐参差，鸟没迷近远。微睇望巳盈，延观秀自衍。登陟俨昔游，契阔仍今展。今昔无合离，流峙终缱绻。长毂轨不迁，贞观阅巳万。天宇信若玆，子怀何歆羡。
西庄源所居后岭前壑古木清沼凝阴返映念居此三载行将舍去因赋一诗
作者：王夫之
朝代：清
体裁：古风

物遇日屡迁，流止暂不遗。浮云出丹巘，游鯈遵绿漪。心知既无滞，躯质匪有期。俯仰同久乍，令我奄宅兹。修竹丛尚稚，冈桐荫每移。云岫半明灭，霞嶂时参差。坐闻春鸟鸣，亦睹秋叶离。凌景延圆晖，迎寒却凉飔。回首舜帝峰，濯足舂水湄。芳草良未歇，佳期行可规。行道昔已靡，槁木今何居。俄顷已藉用，乘乘将焉之。
西江月 其二 二
作者：王夫之
朝代：清
体裁：词

寒月迥，凝望属天涯。剑吐蓉光三尺冷，弓垂蟾影半轮斜。豪气动悲笳。回首处，幂历杳平沙。雪窖遥天迷雁宇，琼楼暗影奈妖蟆。双鬓冷霜华。
西江月 其四 四
作者：王夫之
朝代：清
体裁：词

寒月迥，旖旎一轮安。片影但惊孤叶坠，数峰无那晚烟残。略似梦中看。深伫立，清露沁肌寒。药灶松风初淅沥，竹窗梅影已阑珊。人老钓鱼湾。
西江月 本意二首 其一
作者：王夫之
朝代：清
体裁：词

湘水悠悠北去，章江渺渺东流。清光拂剑碧天秋。情寄一杯浊酒。落月倩谁留住，长江又送新愁。小孤潮阻散花洲。露冷长堤衰柳。
西江月·俗□
作者：王夫之
朝代：清

到处冻脓络索，逢人㰤閜謰謱。无多弊摋总酸馊。罯得英雄沤□。傝？几分即溜，郎当一味鼾？。砰訇浪里囫囵游。谁受{满字去氵}干僝僽。
西江月·俗□
作者：王夫之
朝代：清
体裁：词

到处冻脓络索，逢人㰤閜謰謱。无多弊摋总酸馊。罯得英雄沤□。傝�几分即溜，郎当一味鼾�。砰訇浪里囫囵游。谁受䓣干僝僽。
西江月·春日野兴
作者：王夫之
朝代：清
体裁：词

草绿黄犉归晚，溪平白鸟飞低。小池春藕半沈泥。渐近梅酸天气。昨日社逢雨止，今年闰放春迟。寒深茸母短芽稀。未与山厨做美。
西江月·本意二首
作者：王夫之
朝代：清

湘水悠悠北去，章江渺渺东流。清光拂剑碧天秋。情寄一杯浊酒。落月倩谁留住，长江又送新愁。小孤潮阻散花洲。露冷长堤衰柳。曾忆龙沙孤泊，将军祠下霜寒。凉辉浅浅挂西山。半破金枢拂岸。羌管声中鸟梦，藤花影里渔湾。婵娟不管泪阑珊。还送数行归雁。
西江月·本意二首其二
作者：王夫之
朝代：清
体裁：词

曾忆龙沙孤泊，将军祠下霜寒。凉辉浅浅挂西山。半破金枢拂岸。羌管声中鸟梦，藤花影里渔湾。婵娟不管泪阑珊。还送数行归雁。
西江月·重过续梦庵
作者：王夫之
朝代：清

残梦当年欲续，草庵一枕偷閒。无端幻出苦邯郸。禁杀骑驴腐汉。几度刀兵膋血，十年孤寡辛酸。潭龙？睡太痴顽。欲续衰年已懒。
西江月·重过续梦庵
作者：王夫之
朝代：清
体裁：词

残梦当年欲续，草庵一枕偷閒。无端幻出苦邯郸。禁杀骑驴腐汉。几度刀兵膋血，十年孤寡辛酸。潭龙�睡太痴顽。欲续衰年已懒。
西江月·重过续梦庵
作者：王夫之
朝代：清

残梦当年欲续，草庵一枕偷閒。无端幻出苦邯郸。禁杀骑驴腐汉。几度刀兵膋血，十年孤寡辛酸。潭龙𪖙睡太痴顽。欲续衰年已懒。
见狂生诋康斋白沙者漫题
作者：王夫之
朝代：清
体裁：六言诗

任尔舌尖学语，谁知趺下生根。一线经分子午，双钩画破乾坤。逼窄墨台狭路，萧条原宪柴门。天下古今几许，梨花春雨黄昏。
见诸生咏瓶中勺药聊为俪句示之
作者：王夫之
朝代：清
体裁：五言排律

二十四桥春，何年度楚滨。感君垂采折，芳意在横陈。露琲留珠个，云屑起绛鳞。弱茎擎亦定，细缬展初匀。縠罩茶烟浅，暄迎酒晕新。旁侵炉气合，斜倚画图真。飞阁高承幕，垂璎近拂巾。绮霞叠一色，香月上重轮。帘蝶魂如梦，笼鹦咒似瞋。留熏十日永，惊艳满堂均。碧叶凝云绿，珊枝带海津。县愁倾白醉，莫遣聚朱茵。爱惜终香阁，飘零远陌尘。冰纹簇紫雪，芝彩涌黄银。锦字啼鸦就，清尊倒蚁倾。韶光易消谢，持慰撷芳人。
观生居旧题壁
作者：王夫之
朝代：清
体裁：联

六经责我开生面，七尺从天乞活埋。
解语花·鸳鸯梅
作者：王夫之
朝代：清
体裁：词

罗浮月下，豆蔻胎中，许结同心侣。渐启朱唇。含浅笑、不倩绿衣歌舞。暄风疏雨。红袖敛、芳心自吐。一双双、永不分离，何事还含醋。照影银塘低觑。向香泥玉藕，暗中增妒。彩禽欲唼。还应惜、自趁桃波飞去。绿阴深处。尽抛与、多情细数。不差池、三十六双，作宜男绣谱。
诉衷情令·春景
作者：王夫之
朝代：清
体裁：词

东风亭午摆垂杨，丝丝日日长。吹落梅花无数，不解惜幽香。落霞紫，暮烟黄，送斜阳。无凭天气，一霎融和，蜂蝶空忙。
诉衷情近·秋望
作者：王夫之
朝代：清
体裁：词

遥天一碧，回望西飞白鸟。乍临镜水摇空，又向莲峰弄影。风起素光斜映，薄袂萧清，悄觉凉襟迥。双眸炯。今古寸心孤另。亭皋一叶，坠响枫林静。还重省、閒愁元鸟，归迟幽绪，藕花香冷。梦到今宵永。
读念庵诗次之
作者：王夫之
朝代：清

真静应知动不消，冰霜雷雨总清霄。吹镫灭影形还在，炯炯三更伴寂寥。碧笋惊雷拔地长，绿筠玉粉土膏香。连踵彻顶无涯畔，谁是胞胎秘息方。
读念庵诗次之·其一
作者：王夫之
朝代：清
体裁：七言绝句

真静应知动不消，冰霜雷雨总清霄。吹镫灭影形还在，炯炯三更伴寂寥。
读念庵诗次之·其二
作者：王夫之
朝代：清
体裁：七言绝句

碧笋惊雷拔地长，绿筠玉粉土膏香。连踵彻顶无涯畔，谁是胞胎秘息方。
读指南集二首
作者：王夫之
朝代：清

绛节生须抱璧还，降笺谁捧尺封闲。沧波淮海东流水，风雨扬州北固山。鹃血春啼悲蜀鸟，鸡鸣夜乱度秦关。琼花堂上三生路，已滴燕台颈血殷。扬州不死空坑死，出使皋亭事未央。鸣鴂春催三月雨，丹枫秋忍一林霜。䃃门鹤唳留朱序，文水鱼书待武阳。沧海金椎终寂寞，汗青犹在泪衣裳。
读指南集二首·其一
作者：王夫之
朝代：清
体裁：七言律诗

绛节生须抱璧还，降笺谁捧尺封闲。沧波淮海东流水，风雨扬州北固山。鹃血春啼悲蜀鸟，鸡鸣夜乱度秦关。琼花堂上三生路，已滴燕台颈血殷。
读指南集二首·其二
作者：王夫之
朝代：清
体裁：七言律诗

扬州不死空坑死，出使皋亭事未央。鸣鴂春催三月雨，丹枫秋忍一林霜。䃃门鹤唳留朱序，文水鱼书待武阳。沧海金椎终寂寞，汗青犹在泪衣裳。
读文中子
作者：王夫之
朝代：清

乐天知命夫何忧，不道身如不系舟。万折山随平野尽，一轮月涌大江流。天下皆忧得不忧，梧桐暗认一痕秋。历历四更山吐月，悠悠残夜水明楼。
读文中子·其一
作者：王夫之
朝代：清
体裁：七言绝句

乐天知命夫何忧，不道身如不系舟。万折山随平野尽，一轮月涌大江流。
读文中子·其二
作者：王夫之
朝代：清
体裁：七言绝句

天下皆忧得不忧，梧桐暗认一痕秋。历历四更山吐月，悠悠残夜水明楼。
读易赠熊体贞孙倩
作者：王夫之
朝代：清

澄宇既涤，清霜欲飞。天地居然，云胡以窥。勿庸遐瞩，道岂远而。物生必偶，心动则奇。物无不应，心无不几。遇成秩叙，否必参差。雷风日月，载此为仪。孰敢自康，吉凶不违。油云在天，舒卷不齐。随风而东，歘尔还西。或飞甘雨，或散虹霓。君子攸行，不害先迷。经历纷纠，如取如携。比干殉殷，夷吾相齐。昏旦殊星，燕粤殊蹊。移之分寸，徙宅忘妻。哀哉群动，莫之能稽。百草陨芳，鶗鴂先啼。所以灵氛，告尔天倪。自我徂冬，元夜其修。晨光警曙，肃肃衾裯。我身则痡，我心则悠。潜与化寻，敢侈天游。遂历韶春，言迄凛秋。物不我遐，化不我浮。俄顷有枢，谁云迁流。六龙之辔，遍乎九州。因之致远，抑又何求。大圜如规，旦昏各半。道枢不留，气毂时转。理随象宣，通于一贯。如镜取影，但窥其面。坤不外生，乾非中窜。其去非亡，其来非幻。屯隐四阳，鼎阴未现。非有有无，唯徵舒卷。静言念之，即经为变。险易盈虚，穷通萃涣。岂不我繇，何为外眩。文王既没，文其在兹。赫赫明明，有彖有辞。志非所问，义著于蓍。日不可炀，天不可帷。宵人窃烛，不照须眉。周道茂草，别趋路歧。弄方如砌，画圆如规。星历相窜，巫觋是师。天化地产，玩如行棋。以谋羹炙，以询淫嬉。神所不告，覆讥其违。修吉悖凶，天鉴在斯。皇天弗尚，吾为尔危。昨日之日，为今日先。荏苒来兹，仰今为缘。有象皆后，理亦无前。华山有叟，胎息密传。谓天为后，别有先天。秘相授受，玩弄清元。划破乾坤，符火争权。我无羽翰，乘风而仙。居天之后，奚用此焉。雒阳看花，天津闻鹃。归之气数，莫匪自然。人用以废，天枢不圆。采苓首阳，其尚舍旃。脂我神舆，游于太虚。太虚匪虚，充塞无馀。火来阳燧，水赴方诸。水火无间，况道之储。荠麦夏成，款冬冻舒。摩荡无方，各含道腴。匪车何轴，匪户何枢。六龙并辔，互惜其珠。行地无疆，良哉骏驹。哂彼曲学，谓之乘除。心不可游，道不可拘。庶几夙夜，警我顽愚。悠悠我生，去日巳长。怀我友朋，墓草芸黄。父兮生我，罔极昊苍。莫宝匪命，含柔含刚。乾龙坤马，历历肾肠。日用不知，虽哲而狂。不耕之农，蚀彼稻粱。崦嵫既迫，朽骨空藏。亦既邂逅，矧敢斁忘。荆棘是芟，庶显康庄。多言为尤，自疚不臧。惟抒我忱，荐其悚惶。
读易赠熊体贞孙倩·其一
作者：王夫之
朝代：清
体裁：四言诗

澄宇既涤，清霜欲飞。天地居然，云胡以窥。勿庸遐瞩，道岂远而。物生必偶，心动则奇。物无不应，心无不几。遇成秩叙，否必参差。雷风日月，载此为仪。孰敢自康，吉凶不违。
读易赠熊体贞孙倩·其七
作者：王夫之
朝代：清
体裁：四言诗

脂我神舆，游于太虚。太虚匪虚，充塞无馀。火来阳燧，水赴方诸。水火无间，况道之储。荠麦夏成，款冬冻舒。摩荡无方，各含道腴。匪车何轴，匪户何枢。六龙并辔，互惜其珠。行地无疆，良哉骏驹。哂彼曲学，谓之乘除。心不可游，道不可拘。庶几夙夜，警我顽愚。
读易赠熊体贞孙倩·其三
作者：王夫之
朝代：清
体裁：四言诗

自我徂冬，元夜其修。晨光警曙，肃肃衾裯。我身则痡，我心则悠。潜与化寻，敢侈天游。遂历韶春，言迄凛秋。物不我遐，化不我浮。俄顷有枢，谁云迁流。六龙之辔，遍乎九州。因之致远，抑又何求。
读易赠熊体贞孙倩·其二
作者：王夫之
朝代：清
体裁：四言诗

油云在天，舒卷不齐。随风而东，歘尔还西。或飞甘雨，或散虹霓。君子攸行，不害先迷。经历纷纠，如取如携。比干殉殷，夷吾相齐。昏旦殊星，燕粤殊蹊。移之分寸，徙宅忘妻。哀哉群动，莫之能稽。百草陨芳，鶗鴂先啼。所以灵氛，告尔天倪。
读易赠熊体贞孙倩·其五
作者：王夫之
朝代：清
体裁：四言诗

文王既没，文其在兹。赫赫明明，有彖有辞。志非所问，义著于蓍。日不可炀，天不可帷。宵人窃烛，不照须眉。周道茂草，别趋路歧。弄方如砌，画圆如规。星历相窜，巫觋是师。天化地产，玩如行棋。以谋羹炙，以询淫嬉。神所不告，覆讥其违。修吉悖凶，天鉴在斯。皇天弗尚，吾为尔危。
读易赠熊体贞孙倩·其八
作者：王夫之
朝代：清
体裁：四言诗

悠悠我生，去日巳长。怀我友朋，墓草芸黄。父兮生我，罔极昊苍。莫宝匪命，含柔含刚。乾龙坤马，历历肾肠。日用不知，虽哲而狂。不耕之农，蚀彼稻粱。崦嵫既迫，朽骨空藏。亦既邂逅，矧敢斁忘。荆棘是芟，庶显康庄。多言为尤，自疚不臧。惟抒我忱，荐其悚惶。
读易赠熊体贞孙倩·其六
作者：王夫之
朝代：清
体裁：四言诗

昨日之日，为今日先。荏苒来兹，仰今为缘。有象皆后，理亦无前。华山有叟，胎息密传。谓天为后，别有先天。秘相授受，玩弄清元。划破乾坤，符火争权。我无羽翰，乘风而仙。居天之后，奚用此焉。雒阳看花，天津闻鹃。归之气数，莫匪自然。人用以废，天枢不圆。采苓首阳，其尚舍旃。
读易赠熊体贞孙倩·其四
作者：王夫之
朝代：清
体裁：四言诗

大圜如规，旦昏各半。道枢不留，气毂时转。理随象宣，通于一贯。如镜取影，但窥其面。坤不外生，乾非中窜。其去非亡，其来非幻。屯隐四阳，鼎阴未现。非有有无，唯徵舒卷。静言念之，即经为变。险易盈虚，穷通萃涣。岂不我繇，何为外眩。
读泾阳先生虞山书院语录示唐须竹
作者：王夫之
朝代：清
体裁：古风

泾阳先生不复作，泾阳遗编县高阁。彩虹垂天漫璀璨，大造徒尔鼓空橐。永陵之季狂澜惊，倒吹枯瓠为玉笙。平地跃起攫光影，失足犹漫誇轻清。先生两足不妄插，矗立欲撑银汉倾。鸟舌无从说鸟梦，人头定可作人鸣。毫发析作千万片，一丝独飞挂匹练。亭亭万岁终不欹，世人皆见莫能见。呜呼乎吾不知麟衰凤去将谁传，区区下界萦寒烟。秉烛对读过深夜，诘旦赤日生高天。
读甘蔗生遣兴诗次韵而和之七十六首·其一
作者：王夫之
朝代：清
体裁：七言律诗

儿戏抟沙造化工，杨花飞雪舞来同。东晴西雨双虹断，海鲞江鲥四月通。有兴但抛棋一劫，无情凭唱曲三终。清风半港留难住，笑尔诙谐柰尔穷。
读甘蔗生遣兴诗次韵而和之七十六首·其七
作者：王夫之
朝代：清
体裁：七言律诗

千顷玻瓈玉一堆，今年穷得立无锥。鸿飞沙远微遮月，笋怨春归已厌雷。梦里关山酸结果，醉中日月大钳锤。一茎齑在教人吃，角徵宫商听者谁。
读甘蔗生遣兴诗次韵而和之七十六首·其七十
作者：王夫之
朝代：清
体裁：七言律诗

荷花忘却荷叶遮，鼓吹左纛新蛙车。鹅儿黄嫩微睍睆，鹄立红云捧夭斜。青蚨血乾诛阿母，蝤蛴队辇试莫耶。黄金榜射金人眼，欲问南商求沔茄。
读甘蔗生遣兴诗次韵而和之七十六首·其七十一
作者：王夫之
朝代：清
体裁：七言律诗

姜桓彭虫溷寺貂，独孤香饭迎女猫。大呼巫觋沈邺豹，烂煮轩辕赐土枭。林荫夸父已得日，河分王亥不如鳐。唐珏无翼衔燕土，鲍焦有齿累蠡瓢。
读甘蔗生遣兴诗次韵而和之七十六首·其七十三
作者：王夫之
朝代：清
体裁：七言律诗

六息何心化北鱼，三蹄无技弄黔驴。麻皴淡写悬流瀑，之绕涎收篆壁蝓。渡海已烹丁令鹤，当筵且吃晋公猪。分明四十年来事，银蒜丝丝玉不如。
读甘蔗生遣兴诗次韵而和之七十六首·其七十二
作者：王夫之
朝代：清
体裁：七言律诗

龙汉密编何国纪，龟阴高筑岂畦台。时留虎迹三人笑，尽辇鱼肠一窖埋。肉店羊头须别拣，窗棂牛尾莫相咍。随他竹叶舟中去，移取琶蕉雪里来。
读甘蔗生遣兴诗次韵而和之七十六首·其七十五
作者：王夫之
朝代：清
体裁：七言律诗

拾得寒山共一时，袁闳张俭不相知。棋填黑白唯馀罫，琴泛宫商别有雌。唤尽奈何邀笛步，问来不语影娥池。丹枫绛帐青莎馆，鞭挞吟蛩作导师。
读甘蔗生遣兴诗次韵而和之七十六首·其七十六
作者：王夫之
朝代：清
体裁：七言律诗

荔枝香国涨香风，岣嵝红泉泛落红。翁仲铁肝金作掌，吴刚桂斧月为容。跛夔一足箫韶舞，盲汉三更法界钟。稿饫全篇藏孔壁，华严半偈出龙宫。
读甘蔗生遣兴诗次韵而和之七十六首·其七十四
作者：王夫之
朝代：清
体裁：七言律诗

鹿娘胎乳旧分麑，氐叟根苗颔似羝。亲见唐尧唯蝙蝠，再来百丈亦狐狸。季鹰不是思鲈鲙，吕雉谁为讳野鸡。济水应心河应肺，双流清浊夹分脐。
读甘蔗生遣兴诗次韵而和之七十六首·其三
作者：王夫之
朝代：清
体裁：七言律诗

龟蒙未畜解言鸡，仲子难栽旁井薇。莫向楚秦伸屈指，繇来籧戚冒妍皮。纵横诸界天皆窄，抹直前头路不疑。腊月南窗西涧菊，何须粉本拓皇羲。
读甘蔗生遣兴诗次韵而和之七十六首·其三十
作者：王夫之
朝代：清
体裁：七言律诗

张超用得迷离雾，殷七须开顷刻花。棋馆儿孙千亿劫，渔村镫火两三家。拨残冷灶应逢豆，击碎油瓶且拾麻。旁午杏坛偷玉璧，殷勤鸡足擭袈裟。
读甘蔗生遣兴诗次韵而和之七十六首·其三十一
作者：王夫之
朝代：清
体裁：七言律诗

归来魂些元蜂塞，若有人兮白马河。半笑半啼分咫尺，八寒八热一蹉跎。从无猎者嫌猩骂，除是周南伏鼠魔。摘出心肝人不买，摇槌徒唱望乡歌。
读甘蔗生遣兴诗次韵而和之七十六首·其三十七
作者：王夫之
朝代：清
体裁：七言律诗

梁燕先秋向海门，梨花欲落正黄昏。天心放我三竿睡，月晕偷谁五色文。扪颈连头疑赘肉，拦腮掴掌认精魂。相逢歧路鸱夷子，落魄须臾冥漠君。
读甘蔗生遣兴诗次韵而和之七十六首·其三十三
作者：王夫之
朝代：清
体裁：七言律诗

清霜坠叶月当宵，似我风流不易描。相好装成活卦影，文章哭杀死神尧。黄金肘露衾前雪，生铁牙消饭底焦。十里花飞千步锦，兰巢香满闹䳂鹩。
读甘蔗生遣兴诗次韵而和之七十六首·其三十九
作者：王夫之
朝代：清
体裁：七言律诗

缓缓花随陌上去，娟娟月过故乡来。无人解识娘生面，外道疑怀圣者胎。活路无踪寻九折，死灰有燄射三能。天吴紫凤饶璀璨，剪取或堪供袜材。
读甘蔗生遣兴诗次韵而和之七十六首·其三十二
作者：王夫之
朝代：清
体裁：七言律诗

一瓠被嗔五鹿角，卫公吃打大臣袍。新寒改样酸垂足，宿痞生根病在膏。六鹢退飞争熠耀，孤禽重过酷啁嘲。藕丝大展脩罗殿，款款蜻蜓旁叶逃。
读甘蔗生遣兴诗次韵而和之七十六首·其三十五
作者：王夫之
朝代：清
体裁：七言律诗

郑伯区区惜佩兰，尔朱莽莽刈霜菅。咒人大费铜铃语，点鬼多于玉笋班。傀儡一丝牵白发，馒头半馅缺青山。千秋眨眼萤光里，双脊撑腰碧落閒。
读甘蔗生遣兴诗次韵而和之七十六首·其三十八
作者：王夫之
朝代：清
体裁：七言律诗

九锡逢人借羽麾，冰山斜倚玉山颓。金针偏瞎重瞳眼，斧柄难施没孔槌。铜雀春深埋铁锁，纸鸢风吹哭重围。夜来魑魅天南路，黑塞魂随骤雨归。
读甘蔗生遣兴诗次韵而和之七十六首·其三十六
作者：王夫之
朝代：清
体裁：七言律诗

李斯犬在难成虎，宾孟鸡全岂似鸾。此处古人目不瞬，谁家田地足能安。梁鸿妻偶容眉寿，文举儿宁问卵完。犹得棠梨浇一饭，双眸莫受泪珠瞒。
读甘蔗生遣兴诗次韵而和之七十六首·其三十四
作者：王夫之
朝代：清

匡人向后师阳虎，伍员先时笑白猿。冷㬉饮鱼心不昧，淄渑别水舌难言。楼台云闪还成市，头脑冬烘况是天。煞认颖师诗上字，琵琶殊胜七条弦。
读甘蔗生遣兴诗次韵而和之七十六首·其三十四
作者：王夫之
朝代：清
体裁：七言律诗

匡人向后师阳虎，伍员先时笑白猿。冷暖饮鱼心不昧，淄渑别水舌难言。楼台云闪还成市，头脑冬烘况是天。煞认颖师诗上字，琵琶殊胜七条弦。
读甘蔗生遣兴诗次韵而和之七十六首·其九
作者：王夫之
朝代：清
体裁：七言律诗

断臂教心何处安，佛头正好与簪冠。世人不信扳龙髯，吾道偏须食马肝。梦蝶偶然传锦瑟，弹莺消得与金丸。大分八字亭亭立，擎出秋香散菊团。
读甘蔗生遣兴诗次韵而和之七十六首·其二
作者：王夫之
朝代：清
体裁：七言律诗

情丝未剪不嫌痴，槌板留歌薤露辞。针劄古锥深见血，线分绒缕细成丝。踏残马足霜寒后，叫到鹃瘖月落时。元是百花尖上雨，春归凭此泫青枝。
读甘蔗生遣兴诗次韵而和之七十六首·其二十
作者：王夫之
朝代：清
体裁：七言律诗

夜阑风雨搅离心，啼鸟荒鸡梦可寻。春草漫生莺不醒，碧天无际月空沈。刘晨再到难求药，扁鹊当时忆下针。镫火楼台三妇艳，棠梨邱垄二桃吟。
读甘蔗生遣兴诗次韵而和之七十六首·其二十一
作者：王夫之
朝代：清
体裁：七言律诗

焦先空爇马昭庵，朱泚全添卢杞蓝。崔允下风输柳璨，刘歆上策笑周堪。宜中宋瑞眉高下，黄皓姜维意北南。张角巳消曹节恨，夏姬难饱孔宁馋。
读甘蔗生遣兴诗次韵而和之七十六首·其二十七
作者：王夫之
朝代：清
体裁：七言律诗

病趣新来肝化越，壮心当日酒如渑。流离少好今衰丑，追蠡年深旧款铭。甜苦连根都是瓠，肉鱼杂煮别为鲭。直方莫打龟山谱，西席逢迎只蔡京。
读甘蔗生遣兴诗次韵而和之七十六首·其二十三
作者：王夫之
朝代：清
体裁：七言律诗

人间幻出墨胎廉，左右方圆画可兼。莺啭九歌娇屈子，绿肥五柳富陶潜。雪中但窖丰年蟘，汗后全忘隔日痁。百尺竿头须痛劄，泥封汞鼎更添盐。
读甘蔗生遣兴诗次韵而和之七十六首·其二十九
作者：王夫之
朝代：清
体裁：七言律诗

婵娟侵夜片云遮，逗漏三星影但赊。陇上健儿呜咽水，原头和尚武刚车。凭医死马兜铃草，好上危墙吉莫靴。鸟径关心如缕血，殷勤目送雁行斜。
读甘蔗生遣兴诗次韵而和之七十六首·其二十二
作者：王夫之
朝代：清
体裁：七言律诗

锋端有蜜也争甜，淡菜生忘彻骨盐。鲎壳作帆迷缆索，蛛丝为线腻针尖。近阑萤过皆疑月，邻院花开只下帘。野老向人求骨董，平词匾鼓泪中拈。
读甘蔗生遣兴诗次韵而和之七十六首·其二十五
作者：王夫之
朝代：清
体裁：七言律诗

鱼子鳖裙终岁事，蜂腰鹤膝暂时心。蠹除恣我横吞墨，弦断知谁窃听琴。洗面清晨知鼻孔，浇花昨日趁天阴。劫灰揉得如泥烂，砌向雕梁燕垒深。
读甘蔗生遣兴诗次韵而和之七十六首·其二十八
作者：王夫之
朝代：清
体裁：七言律诗

燕反自嗔薪木毁，鼠归空汎月明航。宝璎无力供诸佛，巾帼何辞诮女郎。食豕食人颜不泚，于羊于蚁智双降。冰蚕浴火如霜雪，劳尔添柴沸镬汤。
读甘蔗生遣兴诗次韵而和之七十六首·其二十八
作者：王夫之
朝代：清

燕反自嗔薪木毁，鼠归空汛月明航。宝璎无力供诸佛，巾帼何辞诮女郎。食豕食人颜不泚，于羊于蚁智双降。冰蚕浴火如霜雪，劳尔添柴沸镬汤。
读甘蔗生遣兴诗次韵而和之七十六首·其二十六
作者：王夫之
朝代：清
体裁：七言律诗

少卿得意鱼烧尾，崔浩多才鳖出头。魏绛巧穷工买绽，杜钦智尽漫藏钩。扬雄须死元空草，徐铉无情水自流。张伟醉中悲破甑，蒙恬悟后骂虚舟。
读甘蔗生遣兴诗次韵而和之七十六首·其二十四
作者：王夫之
朝代：清
体裁：七言律诗

反走无心怖季咸，还郴有客傲苏耽。排场队里供千笑，折脚铛前老一庵。五百僧唯推北秀，三秦人旧狎章邯。潇湘春水如天上，白鸟高飞我自惭。
读甘蔗生遣兴诗次韵而和之七十六首·其五
作者：王夫之
朝代：清
体裁：七言律诗

不是好山看不得，西湖游只许白苏。出缁人素人惊犬，洗髓伐毛我丧吾。雪色一天屯冻猬，秋声万顷讯寒蛄。谁知落月金风里，荡漾予魂脱影逋。
读甘蔗生遣兴诗次韵而和之七十六首·其五十
作者：王夫之
朝代：清
体裁：七言律诗

六尺茅檐浅覆阶，就中矗立九成台。袁安卧处雪偏埽，弥勒来时阁不开。康节推成亥子际，荆卿让与艮坤埋。笙簧哑尽乾婆殿，绺绺松风隔涧来。
读甘蔗生遣兴诗次韵而和之七十六首·其五十一
作者：王夫之
朝代：清

孟德何知泣穗帏，张巡差可听横吹。无情有恨莲终落，百啭千回燕怕归。鸩步偶同神禹迹，蜂腰狂学沈郎围。针尖笔颖参差是，更拣惊蛇一线灰。
读甘蔗生遣兴诗次韵而和之七十六首·其五十一
作者：王夫之
朝代：清
体裁：七言律诗

孟德何知泣繐帏，张巡差可听横吹。无情有恨莲终落，百啭千回燕怕归。鸩步偶同神禹迹，蜂腰狂学沈郎围。针尖笔颖参差是，更拣惊蛇一线灰。
读甘蔗生遣兴诗次韵而和之七十六首·其五十七
作者：王夫之
朝代：清

从注麟书讥败绩，难瞒马脊卖之爻。龙标落尾从鼍鼓，虎口翻身祇猬毛。杨柳命轻游子折，？舸福稳吴儿操。青编画阁难消汝，逆旅无烟亦偶遭。
读甘蔗生遣兴诗次韵而和之七十六首·其五十七
作者：王夫之
朝代：清
体裁：七言律诗

从注麟书讥败绩，难瞒马脊卖之爻。龙标落尾从鼍鼓，虎口翻身祇猬毛。杨柳命轻游子折，�舸福稳吴儿操。青编画阁难消汝，逆旅无烟亦偶遭。
读甘蔗生遣兴诗次韵而和之七十六首·其五十三
作者：王夫之
朝代：清
体裁：七言律诗

三更杀气三刀梦，七尺离魂七宝鞍。毕战分畦争铁界，宜僚弄技逐金丸。浪斟绿醑吞蓬栗，细切黄橙脍虱肝。菡萏巳凋蜻蛚散，萧条秋色付谁看。
读甘蔗生遣兴诗次韵而和之七十六首·其五十九
作者：王夫之
朝代：清

哀梨甜在故无柤，风雨陵飞朽骨娲。但惜粉香须枕臂，为贪？味得胶牙。三千僧退孤留佛，八九乌生总类鸦。厨下新羹容易煮，魂消洗手但蒸沙。
读甘蔗生遣兴诗次韵而和之七十六首·其五十九
作者：王夫之
朝代：清
体裁：七言律诗

哀梨甜在故无柤，风雨陵飞朽骨娲。但惜粉香须枕臂，为贪�味得胶牙。三千僧退孤留佛，八九乌生总类鸦。厨下新羹容易煮，魂消洗手但蒸沙。
读甘蔗生遣兴诗次韵而和之七十六首·其五十二
作者：王夫之
朝代：清
体裁：七言律诗

老缩黄杨痴妙喜，童年苗秀旧终军。六经瘦得蚕成茧，七发留来犀有文。偪侧青燐镫燄绿，崚嶒白发雪山尊。鱼游濠上分庄惠，鸡唱南塘感逖琨。
读甘蔗生遣兴诗次韵而和之七十六首·其五十五
作者：王夫之
朝代：清
体裁：七言律诗

任驾潘车邀左瓦，无如圆凿对方穿。嬴政烧书留秦誓，巨君买谶费汉钱。鹦母参差葛卢慧，蜗牛宛转科斗篇。白玉楼高卧才鬼，遮须国狞富顽仙。
读甘蔗生遣兴诗次韵而和之七十六首·其五十八
作者：王夫之
朝代：清
体裁：七言律诗

有客反唇过古庙，驱寒四目送新傩。冠分莲叶红千浪，镜合菱花绿半窠。褪粉翩翩惊蛱蝶，扬灰阵阵趁香骡。桥头好记归时路，汤煮松风有孟婆。
读甘蔗生遣兴诗次韵而和之七十六首·其五十六
作者：王夫之
朝代：清
体裁：七言律诗

小试霜翎志黑雕，生雠白额倩青腰。也知一札穿无力，为记三山去有桥。棋罢花间才七日，雨馀虹线失双条。纸窗蝇迹毛锥子，草檄曾将五岳摇。
读甘蔗生遣兴诗次韵而和之七十六首·其五十四
作者：王夫之
朝代：清
体裁：七言律诗

燕南赵北樵者山，西牛东胜渔父湾。中间如砺不得合，两头随打暂偷閒。六眼龟消三觉睡，半张钞买九还丹。今我不乐缘底事，谢豹如啼行路难。
读甘蔗生遣兴诗次韵而和之七十六首·其八
作者：王夫之
朝代：清
体裁：七言律诗

绀发金毫此是真，父兮生我大年椿。胞胎十月从盘古，弧矢当年射戊申。瑶柱肌清存海蛤，肉尖软触笑麒麟。江梅饶有千钧力，截取霜华作小春。
读甘蔗生遣兴诗次韵而和之七十六首·其六
作者：王夫之
朝代：清
体裁：七言律诗

生缚奉先双腕急，曹瞒未是出群才。已知辖凤妖翎幻，难割泥龙左耳乖。覆醢铜青蚀铁骨，无盐水墨写桃腮。千寻偃盖秦封树，总给寒垆一夜柴。
读甘蔗生遣兴诗次韵而和之七十六首·其六十
作者：王夫之
朝代：清
体裁：七言律诗

寻针死计东洋海，失火生缘露地车。九曲径幽知路蚁，连城珠贱报恩蛇。魂随月下琴心立，眼透云中扇影遮。烈焰原头烧不尽，藏春依约绿些些。
读甘蔗生遣兴诗次韵而和之七十六首·其六十一
作者：王夫之
朝代：清
体裁：七言律诗

不怕古今担不起，黑风刀雨几人当。揕胸刮洗能医病，借面悲啼枉吊丧。小可垂帘私望月，大都瓦解在休粮。还他炭妇矶头雪，何用浓煎皂荚汤。
读甘蔗生遣兴诗次韵而和之七十六首·其六十七
作者：王夫之
朝代：清
体裁：七言律诗

凤衰尺鴳聊栖竹，牛鼎烹鸡只损盐。粒粟太仓官琐尾，中流一瓠用廉纤。填饥但煮山君掌，学哑难施百会砭。列传他年凭雁字，芸香免被蠹鱼嫌。
读甘蔗生遣兴诗次韵而和之七十六首·其六十三
作者：王夫之
朝代：清
体裁：七言律诗

花落悠悠莺佞舌，霜寒脉脉雪欺头。楼前已听歌三叠，海外如闻说九州。生死两丸堪抵鹊，雨晴殊候罢呼鸠。破除少府花边泪，堆垛王官谷口休。
读甘蔗生遣兴诗次韵而和之七十六首·其六十九
作者：王夫之
朝代：清
体裁：七言律诗

忘情润础候晴徵，种秫无田罢酒兵。老摘儿拳伸佛臂，閒抛鹤膝放龙鸣。兜元卷叶轮为郭，安养堆螺顶化生。点染青蝇争一笑，仲繇夜绝楚王缨。
读甘蔗生遣兴诗次韵而和之七十六首·其六十二
作者：王夫之
朝代：清
体裁：七言律诗

九首天吴扶不起，生怜尺木怕龙倾。葛花疗醉穷千日，樱饱吟蚊闹五更。岸帻有头讥子羽，迷楼无酒酹张衡。鰆鸮翡翠同条活，莫溷兰苕共咒鹰。
读甘蔗生遣兴诗次韵而和之七十六首·其六十五
作者：王夫之
朝代：清
体裁：七言律诗

聒厌黄鹂酢厌柑，舄飞双鸟叶飞杉。鱼肠壤接要离冢，蟋馆源通渔父潭。日月龙山抛两帽，音书船子杳千帆。汗青微挂羚羊角，大费痴蝇着意探。
读甘蔗生遣兴诗次韵而和之七十六首·其六十八
作者：王夫之
朝代：清
体裁：七言律诗

苔林云茧孰相寻，鸟篆虫书枉见侵。横摘孝经穷司马，巧翻淫咒嬲祇林。玄黄野逐唯君驾，皂白沟分记子衿。一石桐油舂不了，披裘那识路旁金。
读甘蔗生遣兴诗次韵而和之七十六首·其六十六
作者：王夫之
朝代：清
体裁：七言律诗

薅经锄史饱霜镰，溅血囊头奏凯兼。七制旂常随羽扇，九州筐篚贡茅檐。酿成熊胆甜如蜜，吐尽猪肝臭似蔹。曾赌张翁输雀骑，无劳王剪索兵添。
读甘蔗生遣兴诗次韵而和之七十六首·其六十四
作者：王夫之
朝代：清
体裁：七言律诗

臧三耳自无三鼻，琴七弦容清七心。龙讲火经珠夺彩，蝉耽露味腹高吟。灵猫滥配先农食，白象殊烦普眼寻。邀月为欢憎影在，碧玻瓈盏灭镫斟。
读甘蔗生遣兴诗次韵而和之七十六首·其十
作者：王夫之
朝代：清
体裁：七言律诗

采苓竞上采薇山，周士不顽殷士顽。苏峻有名诛庾亮，桓侯无义谢严颜。齐纨莽戏花间蝶，铁网深笼海底珊。莫怪史迁轻节义，苍天双立斗鸡幡。
读甘蔗生遣兴诗次韵而和之七十六首·其十一
作者：王夫之
朝代：清
体裁：七言律诗

酣睡陈抟之华岳，昌黎雪涕强攀援。人间死尽因巀嶪，平地春谁埽墓田。蛾命随缘镫后夜，豹皮留取雾先鞭。婷婷袅袅三尸队，且啖鸿门一彘肩。
读甘蔗生遣兴诗次韵而和之七十六首·其十七
作者：王夫之
朝代：清
体裁：七言律诗

三头九头志古皇，可容稳梦北窗凉。一百六日寒禁火，七十二丝悲动商。李微呜咽羞作虎，左慈长跽乐为羊。也知秋叶如鹃血，爱此枫林一夜霜。
读甘蔗生遣兴诗次韵而和之七十六首·其十三
作者：王夫之
朝代：清
体裁：七言律诗

石头路滑跌千交，蹑险刚餐度索桃。珍重智镫逢室暗，凄凉愚鼓背人敲。雷龙百部丹田火，风雨三茎赤胆毛。淡月疏星生死径，北邙现在有东皋。
读甘蔗生遣兴诗次韵而和之七十六首·其十九
作者：王夫之
朝代：清
体裁：七言律诗

狐皮织葛苧编裘，莫笑狂夫计不稠。采蕺馀香熏茂苑，裂缯全锦付河洲。醉眠芳草还沽酒，险摘星辰更上楼。大扺乾坤消一拗，达多死认镜巾头。
读甘蔗生遣兴诗次韵而和之七十六首·其十二
作者：王夫之
朝代：清
体裁：七言律诗

奇章梦异淳于梦，王播寮非周朴寮。痁冷痎寒俱是疟，初三十八各乘潮。宋齐邱卖谭升药，沈亚之欺弄王箫。消受馀鲭有楼护，隔筵中垒漫劳招。
读甘蔗生遣兴诗次韵而和之七十六首·其十五
作者：王夫之
朝代：清
体裁：七言律诗

高纬暂时称狗脚，刘聪依额派官蛙。啄来鹦鹉无香粒，舞彻垂杨有白华。女颔带髭疑燕国，细腰无牝乱蜂衙。苍天幻出非奇特，走尽银魂剩得砂。
读甘蔗生遣兴诗次韵而和之七十六首·其十八
作者：王夫之
朝代：清
体裁：七言律诗

已闻嘉鱼诗作佛，还见仁和今为僧。公今堕地吼狮子，我亦延客吊青蝇。使君有蜀孤有魏，离娄无耳旷无睛。夜半失枕明失火，眠食两废莫相矜。
读甘蔗生遣兴诗次韵而和之七十六首·其十六
作者：王夫之
朝代：清
体裁：七言律诗

唐宋以前无辙迹，龙头删角未为蛇。邻人乞醋兼输瓮，客鬼移头已载车。埋到九泉同蚁语，悭留一范禁蝉赊。儿童自笑乡音改，除取机心听尔揶。
读甘蔗生遣兴诗次韵而和之七十六首·其十四
作者：王夫之
朝代：清
体裁：七言律诗

冷眼越裳觑海波，横江津吏奈公何。人归洪皓传边怨，客散田横阕挽歌。绛蜡无光依鬼火，宝刀失计漏天魔。参差记得前春梦，绣壁红丝系女萝。
读甘蔗生遣兴诗次韵而和之七十六首·其四
作者：王夫之
朝代：清
体裁：七言律诗

南郭有心非槁木，东方果腹亦侏儒。金篦不刮鸬鹚眼，砮矢还留鸿雁书。临济老拳石勒饱，沩山苗稼宋人愚。鸥生鹜死区区外，别灼龟毛问卜居。
读甘蔗生遣兴诗次韵而和之七十六首·其四十
作者：王夫之
朝代：清
体裁：七言律诗

竹篦夺却拳堪用，皓齿凋残舌在无。肉骨分离天不管，龟龙埋没地皆图。雨云有梦虚神女，香火无郎是小姑。一任东邻烹大武，但除白牯与狸奴。
读甘蔗生遣兴诗次韵而和之七十六首·其四十一
作者：王夫之
朝代：清
体裁：七言律诗

梅花撩乱莺先后，魔力争天挽日车。俗客晒裈聊尔尔，比邱休夏自如如。春醪唯滴陈咸土，月令閒修守敬书。七夕金乌深妩媚，临河为赠夜光珠。
读甘蔗生遣兴诗次韵而和之七十六首·其四十七
作者：王夫之
朝代：清
体裁：七言律诗

天尊菩萨共胎泥，蔡瑁刘琦枉掇梯。楚峡黄牛迷象马，华清苍鼠诉狐狸。狂风那判樵风径，黑月谁分半月溪。一枕草茵吾自适，千枫万柏染霜齐。
读甘蔗生遣兴诗次韵而和之七十六首·其四十三
作者：王夫之
朝代：清
体裁：七言律诗

乾坤簿上终双济，甲子旬中剩两支。卖水定逢眢井怒，移山好耐巨灵嗤。平明乞火知镫灭，春尽编裘恐雪迟。三寸离钩鳞鱍鱍，从来此曲少人知。
读甘蔗生遣兴诗次韵而和之七十六首·其四十九
作者：王夫之
朝代：清
体裁：七言律诗

松岚浓染黛横涂，一点当梢玉魄孤。细剖香魂邀篆尾，幽寻艳迹记花趺。晴云山色微分派，春水池痕巧合符。留境夺人充供养，云林先我写含糊。
读甘蔗生遣兴诗次韵而和之七十六首·其四十二
作者：王夫之
朝代：清
体裁：七言律诗

情关稳塞一丸泥，谁许东风浪解凘。李耳老才知守兑，幼安筮不待占离。风流女国真孤寡，晴雨儿天莽笑啼。寂寞刹竿双树倒，长江芦叶正当机。
读甘蔗生遣兴诗次韵而和之七十六首·其四十五
作者：王夫之
朝代：清
体裁：七言律诗

我不敢轻于汝等，啼鹃血亦写春融。花留鹙子俄天女，剑在胡孙幻老公。形似舜瞳犹项籍，巧逃羿彀更逢蒙。也从金界亲阿逸，为赐铜山馁邓通。
读甘蔗生遣兴诗次韵而和之七十六首·其四十八
作者：王夫之
朝代：清
体裁：七言律诗

豫且举网但张鱼，勃贺翻身早类猪。嚬笑随时多失计，威灵到手又何需。佛头鸽粪添鹰画，仙字蝌文死蠹书。岸屋水舟无住处，鸟巢窠畔筑幽居。
读甘蔗生遣兴诗次韵而和之七十六首·其四十六
作者：王夫之
朝代：清
体裁：七言律诗

黳元珀赤旧来松，轸玉徽金半死桐。向夕星稀飞顾兔，随时霜降葬丰隆。刚吹楚水三生笛，谁打姑苏半夜钟。一缕炊烟横晚照，下方人说白云封。
读甘蔗生遣兴诗次韵而和之七十六首·其四十四
作者：王夫之
朝代：清

鸣鸠报雨当农急，蟋蟀吟秋听暑迟。郑綮登庸佥侧陋，东施许嫁不嫌？。当头一棒毒涂鼓，婪尾三台突厥词。饶舌新莺催柳色，从来此曲尽人知。
读甘蔗生遣兴诗次韵而和之七十六首·其四十四
作者：王夫之
朝代：清
体裁：七言律诗

鸣鸠报雨当农急，蟋蟀吟秋听暑迟。郑綮登庸佥侧陋，东施许嫁不嫌�。当头一棒毒涂鼓，婪尾三台突厥词。饶舌新莺催柳色，从来此曲尽人知。
谒金门·偶感
作者：王夫之
朝代：清
体裁：词

千秋岁。只似而今滋味。落日黄花衰草地。有英雄残泪。片月亭亭西坠。不管幽虫吟砌。未审碧霄何意绪。恁茫茫无际。
谒金门·小除夕
作者：王夫之
朝代：清
体裁：词

年华骤。闪闪孤灯依旧。半盏春前村酝酒。病里还消受。一剑天风孤吼。千里暮云铺就。不惜镜中人易朽。只笑恒河皱。
谒金门·待须竹
作者：王夫之
朝代：清
体裁：词

閒不得。閒得也应相即。除却镜中霜鬓识。更谁通消息。多病年来无力。翠嶂层层相隔。珍重杨花风起日。觅浮萍踪迹。
谒金门·春怨
作者：王夫之
朝代：清
体裁：词

云无数。遮断春光来处。更着廉纤千嶂雨。罩住和烟树。社燕佳期已误。他日归来应诉。旧识垂杨芳草路。总被深寒妒。
谒金门·示意有授
作者：王夫之
朝代：清
体裁：词

幽绪悄。欹枕梦回分晓。俯仰乾坤霜月皎。此际愁多少。欲洗长空天杳。袖里青虹光袅。相倩一挥云汉表。莫打閒之绕。
豫章行
作者：王夫之
朝代：清
体裁：乐府曲辞

遵涂出郭门，待远有来期。新欢寡所谐，旧好良多违。分手亦己薄，弹冠安足希。洪流从问津，危岑将共之。商山非孤云，海滨有双仪。夔旷诚不作，吾生将见欺。
贺新郎·上巳前一日雪
作者：王夫之
朝代：清
体裁：词

春自无愁耳。笑无端、一枝浅绛，半林新翠。便拟东风相宠惜，暗约柳丝萦系。乔相赚、落霞片紫。斜日烟笼沈海底，早蛟风、乱剪云皴碎。鲛泪冷，弥天坠。寒凘渐结流觞滞。便拚得、兰亭休赏，龙门堪醉。糁径不遮春草绿，略染西峰螺髻。删不了、朗清天气。乍与碧桃争粉素，柰铅华、俄顷成流水。今视昔，应如是。
贺新郎·中秋大病不得与从游诸子觞月吟此慰之
作者：王夫之
朝代：清
体裁：词

海门孤月上。是人间、平分秋色，桂香新酿。一曲草堂东岭对，延尽碧天清爽。窗影照、吟虫幽响。鹭足倒拳衾似水，笑清狂、到此无能强。镫燄薄，摇孤幌。一丸冰玉含惆怅。付伊谁、划破青天，御风孤往。擒取妖蟆三足怪，铺满银魂千丈。问窃药、当年欺罔。玉宇能禁寒彻骨，但有情、不怕银河广。宝剑在，英雄掌。
贺新郎·寒食写怨
作者：王夫之
朝代：清
体裁：词

绵上飞乌恨。更龙蛇、追随四海，一时惊散。回首五云金粟地，不见玉骢珠汗。但扑地、苍烟撩乱。酒冷饧香休道也，梦石泉、槐火成虚幻。棠杜雨，离肠断。岳云回望莲花巘。尽凄凉、延陵十字，难酬幽愿。昨岁杯浆浇泪后，拚付寒螀莎馆。正夜雨、松杉绿满。一径苍苔行迹杳，想鸺鹠、夜哭鼯鼪窜。寸草尽，春晖短。
贺新郎·用韵寄题翠涛山居
作者：王夫之
朝代：清
体裁：词

君未同余老。任叔夜、崟欹磊落，玉山奚倒。偶借渔矶垂直钓，不许问律人造。岂但爱、清溪回抱。万叠碧簪青带绕，遍天涯、总是王孙草。笑一室，何须扫。平畴良稼怀新好。多种秫、黄云酿熟，香熏龙脑。画骏不临松雪谱，自宝思陵鹰爪。煮冰雪、自寻垆灶。閒写溪云山雨句，终不教、举俗怜丁卯。虽寒瘦，非郊岛。
贺新郎·自题草堂
作者：王夫之
朝代：清

狼籍成衰老。唯馀此、数茎瘦骨，随风颠倒。满目江山无熟处，一曲林峦新造。何敢望、松萦竹抱。新绿半畦荒径侧，怕萋萋、仍是黏天草。钁头在，还须埽。东墙幸有冰轮好。到秋来、暖雪生眉，琼浆灌脑。人道森寒清彻髓，也是龟毛蛇爪。总拚与、寒灰冷灶。万顷烟岚窗纸暗，恰昏昏、？睡忘寅卯。阿鼻狱，蓬箂岛。
贺新郎·自题草堂
作者：王夫之
朝代：清
体裁：词

狼籍成衰老。唯馀此、数茎瘦骨，随风颠倒。满目江山无熟处，一曲林峦新造。何敢望、松萦竹抱。新绿半畦荒径侧，怕萋萋、仍是黏天草。钁头在，还须埽。东墙幸有冰轮好。到秋来、暖雪生眉，琼浆灌脑。人道森寒清彻髓，也是龟毛蛇爪。总拚与、寒灰冷灶。万顷烟岚窗纸暗，恰昏昏、�睡忘寅卯。阿鼻狱，蓬箂岛。
贺新郎·自题草堂
作者：王夫之
朝代：清

狼籍成衰老。唯馀此、数茎瘦骨，随风颠倒。满目江山无熟处，一曲林峦新造。何敢望、松萦竹抱。新绿半畦荒径侧，怕萋萋、仍是黏天草。钁头在，还须埽。东墙幸有冰轮好。到秋来、暖雪生眉，琼浆灌脑。人道森寒清彻髓，也是龟毛蛇爪。总拚与、寒灰冷灶。万顷烟岚窗纸暗，恰昏昏、𪖙睡忘寅卯。阿鼻狱，蓬箂岛。
走笔赠刘生思肯三首
作者：王夫之
朝代：清

故园枝叶记君家，兄弟风流竞笔花。汎宅五湖君自远，相逢犹幸在长沙。水绿洲前鱼艇多，也来相伴晒渔蓑。逢君剪烛当深夜，奈此干戈满地何。老觉形容渐不真，镜中身似梦中身。凭君写取千茎雪，犹是先朝未死人。
走笔赠刘生思肯三首·其一
作者：王夫之
朝代：清
体裁：七言绝句

故园枝叶记君家，兄弟风流竞笔花。汎宅五湖君自远，相逢犹幸在长沙。
走笔赠刘生思肯三首·其三
作者：王夫之
朝代：清
体裁：七言绝句

老觉形容渐不真，镜中身似梦中身。凭君写取千茎雪，犹是先朝未死人。
走笔赠刘生思肯三首·其二
作者：王夫之
朝代：清
体裁：七言绝句

水绿洲前鱼艇多，也来相伴晒渔蓑。逢君剪烛当深夜，奈此干戈满地何。
踏莎行·与李治尹夜话致身录事有感而作
作者：王夫之
朝代：清
体裁：词

几许兴亡，凭谁料理。血痕一缕留青史。从来白刃杀英雄，恹恹儿女丛中死。霜气飞空，星光堕水。閒宵半吐伤心字。他年莫问草堂荒，萧萧落叶随风起。
辛酉日遣怀
作者：王夫之
朝代：清

短烛空烧柏，浊醪不荐椒。岁华知几日，人道是今朝。东峰忽散云，飞光射檐端。未解消冰雪，晶荧一倍寒。㬉气幸霜馀，留寒酿春雪。药力不峥嵘，眉间蹙千缬。手折琼瑶枝，欲以赠远者。姑射冰雪姿，乘云不来下。
辛酉日遣怀·其一
作者：王夫之
朝代：清
体裁：五言绝句

短烛空烧柏，浊醪不荐椒。岁华知几日，人道是今朝。
辛酉日遣怀·其三
作者：王夫之
朝代：清

㬉气幸霜馀，留寒酿春雪。药力不峥嵘，眉间蹙千缬。
辛酉日遣怀·其三
作者：王夫之
朝代：清
体裁：五言绝句

暖气幸霜馀，留寒酿春雪。药力不峥嵘，眉间蹙千缬。
辛酉日遣怀·其二
作者：王夫之
朝代：清
体裁：五言绝句

东峰忽散云，飞光射檐端。未解消冰雪，晶荧一倍寒。
辛酉日遣怀·其四
作者：王夫之
朝代：清
体裁：五言绝句

手折琼瑶枝，欲以赠远者。姑射冰雪姿，乘云不来下。
过李为好山居信宿
作者：王夫之
朝代：清

紫雪桐花落，绿烟莎草凝。闲阶斜日转，薄箑绪风胜。消息中宵酒，过从大古僧。淹留春病减，君似一条冰。忘物仍忧乱，孤游托耦耕。年华皆昨梦，风俗到今惊。闭户生涯得，挑灯笑语清。欹眠安枕簟，恰有曙光晴。
过李为好山居信宿·其一
作者：王夫之
朝代：清
体裁：五言律诗

紫雪桐花落，绿烟莎草凝。闲阶斜日转，薄箑绪风胜。消息中宵酒，过从大古僧。淹留春病减，君似一条冰。
过李为好山居信宿·其二
作者：王夫之
朝代：清
体裁：五言律诗

忘物仍忧乱，孤游托耦耕。年华皆昨梦，风俗到今惊。闭户生涯得，挑灯笑语清。欹眠安枕簟，恰有曙光晴。
过涉园问季林疾遣作早梅诗四首
作者：王夫之
朝代：清

雨轻偶破山云出，花浅时闻小径香。总是村烟开不彻，尽教无月也昏黄。晚香消尽寒香接，无日无花不早开。莫倚文殊能问病，现身天女出檐来。江南塞北总阑珊，幽谷嫣然一破颜。无数明玑垂屋角，牵萝何必卖珠还。先机买隐君能早，后着投生我自痴。也共巡檐吟不了，耐他冷蕊共疏枝。
过涉园问季林疾遣作早梅诗四首·其一
作者：王夫之
朝代：清
体裁：七言绝句

雨轻偶破山云出，花浅时闻小径香。总是村烟开不彻，尽教无月也昏黄。
过涉园问季林疾遣作早梅诗四首·其三
作者：王夫之
朝代：清
体裁：七言绝句

江南塞北总阑珊，幽谷嫣然一破颜。无数明玑垂屋角，牵萝何必卖珠还。
过涉园问季林疾遣作早梅诗四首·其二
作者：王夫之
朝代：清
体裁：七言绝句

晚香消尽寒香接，无日无花不早开。莫倚文殊能问病，现身天女出檐来。
过涉园问季林疾遣作早梅诗四首·其四
作者：王夫之
朝代：清
体裁：七言绝句

先机买隐君能早，后着投生我自痴。也共巡檐吟不了，耐他冷蕊共疏枝。
过芋岩不值
作者：王夫之
朝代：清
体裁：五言律诗

隐几非畴昔，天游各徜徉。古槐珠蕊熟，曲岸蓼红香。晴稻收云白，秋瓜切粉黄。呼炊忘主客，撰屦巳斜阳。
过西明寺追怀怡一上人示苍枝慈智二首
作者：王夫之
朝代：清

缥渺诸天缟雪飞，垆烟初㶿湿云衣。重来春水迷苍翠，凄绝苏闉画板归。冬葵滑熟菠薐脆，云子抄香凤乳花。惭愧千金无报处，三生客在自蒸砂。
过西明寺追怀怡一上人示苍枝慈智二首·其一
作者：王夫之
朝代：清
体裁：七言绝句

缥渺诸天缟雪飞，垆烟初㶿湿云衣。重来春水迷苍翠，凄绝苏闉画板归。
过西明寺追怀怡一上人示苍枝慈智二首·其二
作者：王夫之
朝代：清
体裁：七言绝句

冬葵滑熟菠薐脆，云子抄香凤乳花。惭愧千金无报处，三生客在自蒸砂。
过西明寺追怀怡一上人示苍枝慈智二首从子敉遘闵以后与予共命而活者七年顷予窜身猺中不自以必生为谋敉因留侍伯兄时序未改避伏失据掠骑集其四维方间道往迎已罹鞠凶矣悲激之下时有哀吟草遽佚落仅存绝句四首·其一
作者：王夫之
朝代：清
体裁：七言绝句

斜日荒荒打枣天，山头回首杳墟烟。当时不道今生别，犹向金风泪黯然。
迎秋八首
作者：王夫之
朝代：清

昨夜月初明，青枫引露清。稻香三日雨，虹影一溪晴。落照低犹赤，蘋风晚更轻。定情凡几日，银汉映阶平。斜日飐垂树，因风欲上黄。侵苔依浅碧，漏月透微凉。去鹭惊溪改，跳鱼拂荇香。森森芦叶满，幸缓一头霜。长日倦何曾，棋枰早不胜。杨枝愁少府，杜若老吴兴。星影微侵幌，萤光几背灯。西风才一夕，先与客愁应。旧不解惊秋，于今预理愁。雄风三楚国，残月四更楼。天外芙蓉剑，人间竹叶舟。凉宵聊邂逅，不似梦中游。青山秋缓缓，白发鬓匆匆。赋笔期霜雁，琴心款夜桐。藕丝侵水碧，鱼眼泣波红。莲唱歌年少，江南一梦中。当暑病犹轻，离魂几日阴。羽笙天上曲，沟水路傍吟。渡鹊无聊事，归禽有限心。炎光劳缱绻，回首怨寒砧。投分留纨扇，怀恩记葛衣。兴亡凭一泪，去住恨双违。戏蝶情还在，元禽巷已非。贮愁蜻蛚馆，旧已遣莎肥。吴茧初成练，商声畏上弦。到来拚落叶，先事怪鸣蝉。暗湿三更露，公收万里烟。亭亭苍壁外，云岫弄馀妍。
迎秋八首·其一
作者：王夫之
朝代：清
体裁：五言律诗

昨夜月初明，青枫引露清。稻香三日雨，虹影一溪晴。落照低犹赤，蘋风晚更轻。定情凡几日，银汉映阶平。
迎秋八首·其七
作者：王夫之
朝代：清
体裁：五言律诗

投分留纨扇，怀恩记葛衣。兴亡凭一泪，去住恨双违。戏蝶情还在，元禽巷已非。贮愁蜻蛚馆，旧已遣莎肥。
迎秋八首·其三
作者：王夫之
朝代：清
体裁：五言律诗

长日倦何曾，棋枰早不胜。杨枝愁少府，杜若老吴兴。星影微侵幌，萤光几背灯。西风才一夕，先与客愁应。
迎秋八首·其二
作者：王夫之
朝代：清
体裁：五言律诗

斜日飐垂树，因风欲上黄。侵苔依浅碧，漏月透微凉。去鹭惊溪改，跳鱼拂荇香。森森芦叶满，幸缓一头霜。
迎秋八首·其五
作者：王夫之
朝代：清
体裁：五言律诗

青山秋缓缓，白发鬓匆匆。赋笔期霜雁，琴心款夜桐。藕丝侵水碧，鱼眼泣波红。莲唱歌年少，江南一梦中。
迎秋八首·其八
作者：王夫之
朝代：清
体裁：五言律诗

吴茧初成练，商声畏上弦。到来拚落叶，先事怪鸣蝉。暗湿三更露，公收万里烟。亭亭苍壁外，云岫弄馀妍。
迎秋八首·其六
作者：王夫之
朝代：清
体裁：五言律诗

当暑病犹轻，离魂几日阴。羽笙天上曲，沟水路傍吟。渡鹊无聊事，归禽有限心。炎光劳缱绻，回首怨寒砧。
迎秋八首·其四
作者：王夫之
朝代：清
体裁：五言律诗

旧不解惊秋，于今预理愁。雄风三楚国，残月四更楼。天外芙蓉剑，人间竹叶舟。凉宵聊邂逅，不似梦中游。
追和王百谷梅花绝句十首
作者：王夫之
朝代：清

梅叶上红争欲落，南枝何处索春光。姮娥前夕开明镜，莫有佳人试早妆。元魂不死空明外，秋水秋云总似花。直待江春问消息，痴拈袜线觅袈裟。停觞待月似蒸砂，一瓠先生病吃茶。认得六桥鳏处士，湖光封雪觅梅花。当时幸免赐官湖，败叶聊遮冷鹧鸪。有土种梅三百树，焚香无地避催租。万花争尽垒东西，雪骨霜魂分不齐。金粟迎寒开月浦，絪缊香雾一双迷。黄梅瓤熟无多日，玉露催秋月屡弦。但使看花留老眼，不愁春色恼人偏。白头綵笔写氤氲，香霭描来雪几分。犹恐相逢不相识，拟添残月与轻云。断岭知谁旧种来，藤萝无限妒花开。蓬蒿初剪清魂洗，旧尉三生也姓梅。渐老看花似隔烟，诗情欲懒上滩船。绯桃红药输年少，把雪吟霜却少年。彭城才子太怜梅，一舸轻移郢树开。红粉喷香薰小阁，冻蜂迢递许重来。
追和王百谷梅花绝句十首·其一
作者：王夫之
朝代：清
体裁：七言绝句

梅叶上红争欲落，南枝何处索春光。姮娥前夕开明镜，莫有佳人试早妆。
追和王百谷梅花绝句十首·其七
作者：王夫之
朝代：清
体裁：七言绝句

白头綵笔写氤氲，香霭描来雪几分。犹恐相逢不相识，拟添残月与轻云。
追和王百谷梅花绝句十首·其三
作者：王夫之
朝代：清
体裁：七言绝句

停觞待月似蒸砂，一瓠先生病吃茶。认得六桥鳏处士，湖光封雪觅梅花。
追和王百谷梅花绝句十首·其九
作者：王夫之
朝代：清
体裁：七言绝句

渐老看花似隔烟，诗情欲懒上滩船。绯桃红药输年少，把雪吟霜却少年。
追和王百谷梅花绝句十首·其二
作者：王夫之
朝代：清
体裁：七言绝句

元魂不死空明外，秋水秋云总似花。直待江春问消息，痴拈袜线觅袈裟。
追和王百谷梅花绝句十首·其五
作者：王夫之
朝代：清
体裁：七言绝句

万花争尽垒东西，雪骨霜魂分不齐。金粟迎寒开月浦，絪缊香雾一双迷。
追和王百谷梅花绝句十首·其八
作者：王夫之
朝代：清
体裁：七言绝句

断岭知谁旧种来，藤萝无限妒花开。蓬蒿初剪清魂洗，旧尉三生也姓梅。
追和王百谷梅花绝句十首·其六
作者：王夫之
朝代：清
体裁：七言绝句

黄梅瓤熟无多日，玉露催秋月屡弦。但使看花留老眼，不愁春色恼人偏。
追和王百谷梅花绝句十首·其十
作者：王夫之
朝代：清
体裁：七言绝句

彭城才子太怜梅，一舸轻移郢树开。红粉喷香薰小阁，冻蜂迢递许重来。
追和王百谷梅花绝句十首·其四
作者：王夫之
朝代：清
体裁：七言绝句

当时幸免赐官湖，败叶聊遮冷鹧鸪。有土种梅三百树，焚香无地避催租。
送刘生辑夏归省重庆
作者：王夫之
朝代：清

蒸江漱玉绕苍汀，玳瑁霜云拥翠屏。归向湘山高顶望，应曕南极老人星。
送刘生辑夏归省重庆
作者：王夫之
朝代：清
体裁：七言绝句

蒸江漱玉绕苍汀，玳瑁霜云拥翠屏。归向湘山高顶望，应瞻南极老人星。
送蒙圣功暂还故山
作者：王夫之
朝代：清
体裁：七言律诗

秋风淫淫吹我衣，送君言归君欲归。不知天地消偪侧，已觉江山忘是非。疏星照水方昨夜，凉日当襟返翠微。青山料理勿取次，留之待我慰调饥。
送载谋归吴淞二首
作者：王夫之
朝代：清

相逢及送别，都在落花时。霜雪添双鬓，兵戈共一枝。江湖空在望，天地尽堪疑。顾陆烦凭吊，吾生未有期。马当湖水北，南望杳潇湘。陆海英雄踬，船山烟草荒。客台留蠹简，谒者恋幽芳。片石延陵字，他年待报章。
送载谋归吴淞二首·其一
作者：王夫之
朝代：清
体裁：五言律诗

相逢及送别，都在落花时。霜雪添双鬓，兵戈共一枝。江湖空在望，天地尽堪疑。顾陆烦凭吊，吾生未有期。
送载谋归吴淞二首·其二
作者：王夫之
朝代：清
体裁：五言律诗

马当湖水北，南望杳潇湘。陆海英雄踬，船山烟草荒。客台留蠹简，谒者恋幽芳。片石延陵字，他年待报章。
遣怀
作者：王夫之
朝代：清
体裁：七言律诗

求仙无诀问蓬壸，缥渺神山一片孤。溪水冰融随岸阔，天风霜起任桑枯。田畴死记庐龙塞，司马生惭瑞兽符。为问今宵寒夜月，照来还似旧时无。
遣闷
作者：王夫之
朝代：清

宇旷清空回，残辉杖影斜。林疏云度曲，水释水澄沙。风绽丹砂子，霜滋锦缬芽。水仙香孕绿，珍重试初花。朔吹喧平野，微暄酿一坳。晴光分竹晕，霜液坠藤梢。地锦颠当网，云帷巧妇巢。无人从载酒，不受草元嘲。
遣闷·其一
作者：王夫之
朝代：清
体裁：五言律诗

宇旷清空回，残辉杖影斜。林疏云度曲，水释水澄沙。风绽丹砂子，霜滋锦缬芽。水仙香孕绿，珍重试初花。
遣闷·其二
作者：王夫之
朝代：清
体裁：五言律诗

朔吹喧平野，微暄酿一坳。晴光分竹晕，霜液坠藤梢。地锦颠当网，云帷巧妇巢。无人从载酒，不受草元嘲。
避乱石鸡村同载谋小憩四首
作者：王夫之
朝代：清

苍壁不受春，转入溪流曲。桃花影外天，微波动新绿。飞鸟随风叶，梨花漾碧晶。溪山得圆净，鸡犬亦萧清。不知身忽轻，巳度青茸表。疏雨何妨飞，林端露清晓。仇池九十泉，桃源千万树。古人丧乱中，自选林泉住。
避乱石鸡村同载谋小憩四首·其一
作者：王夫之
朝代：清
体裁：五言绝句

苍壁不受春，转入溪流曲。桃花影外天，微波动新绿。
避乱石鸡村同载谋小憩四首·其三
作者：王夫之
朝代：清
体裁：五言绝句

不知身忽轻，巳度青茸表。疏雨何妨飞，林端露清晓。
避乱石鸡村同载谋小憩四首·其二
作者：王夫之
朝代：清
体裁：五言绝句

飞鸟随风叶，梨花漾碧晶。溪山得圆净，鸡犬亦萧清。
避乱石鸡村同载谋小憩四首·其四
作者：王夫之
朝代：清
体裁：五言绝句

仇池九十泉，桃源千万树。古人丧乱中，自选林泉住。
避暑王恺六山庄会夕雨放歌
作者：王夫之
朝代：清
体裁：古风

杨梅塞前杨梅熟，草覆溪流绕南麓。雷声昨夜破疏星，片片馀云留岳足。云留云去争新晴，蕉叶回风绿倒倾。吹灯相照两含情，良宵不负新凉生。我不能饮君不歌，华月出云光奈何。电漾金液雷颤牖，浮云上头悬北斗。放棹唯寻杜景贤，倚藤长爱支离叟。就君销夏借君闲，无归之客身阑珊。稻脚将圆子鱼长，高枕无心谋往还。
郡归书怀寄懿庵
作者：王夫之
朝代：清
体裁：七言律诗

雨滞花残不解飞，此身无主更无依。乾坤何梦到清昼，生死难忘只翠微。捲幕棋终归燕缓，敲尊歌阕荐鱼肥。如君贫病真天上，莫惜清秋共钓矶。
醉太平·冬夜
作者：王夫之
朝代：清
体裁：词

霜枫坠丹。风窗送寒。心知明月光残。转墙西小湾。巍巍豹关。迢迢玉山。梦回还在人閒。听鸡声夜阑。
醉春风·咏蝶
作者：王夫之
朝代：清
体裁：词

红影纷无数。偷眼斜回觑。阑干十二绣帘垂，住。住。住。乱蕊繁花，熏人无奈，非侬留处。绿影轻风度。芳草天涯路。翩翩清梦自逍遥，去。去。去。纵使飘零，依然不似，轻狂柳絮。
醉春风·遣病
作者：王夫之
朝代：清
体裁：词

未了游丝债。莫被浮云碍。鸡声历历曙光微，在。在。在。月挂西楼，风轻柳岸，虹垂天外。但遣愁城坏。不怨霜荷败。情知腊尽雪须消，耐。耐。耐。未必他生，还如今日，长年禁害。
重登双髻峰
作者：王夫之
朝代：清
体裁：五言律诗

拾级千寻上，登临一倍难。日斜双树径，云满曼花坛。龙雨腥还合，佛灯青欲残。振衣情不惬，北望暮云寒。
重登回雁峰
作者：王夫之
朝代：清
体裁：七言律诗

碧树江烟小散愁，青鞋雪鬓又重游。朱甍如梦迷双岸，绿草当春覆一邱。纵酒华年凌石级，题诗夕雨认高楼。渔舟战鼓皆今日，惭愧乾坤一影浮。
重过三座山与故人罗君遇赠之
作者：王夫之
朝代：清
体裁：七言律诗

三十九年弹指閒，居然无恙只青山。一双镜影髭凝雪，九月枫林叶坠斑。旧恨冰轮消兔阙，故交雪涕吊渔湾。爱君步履轻如鹤，独向苍天乞老閒。
重过莲花峰为夏叔直读书处
作者：王夫之
朝代：清
体裁：七言律诗

山阳吹蓬不成音，凄断登临旧碧岑。云积步廊春袖湿，灯寒残酒夜钟深。河山憾折延陵剑，风雨长迷海上琴。闻道九峰通赤帝，松杉鹤羽待招寻。
野史刘生惜十年之别来访山中为写衰容赋赠二首
作者：王夫之
朝代：清

重逢无暇问前游，老去并刀割旧愁。风定鳞鳞萍在水，云横脉脉雁当楼。频年苦觅蔘苓倦，俭岁无多芋栗收。良夜对君霜月迥，还教飞梦泛沧洲。弥天无处着衰颜，映水愁窥彻骨寒。雁影自宜霜月暗，镜光知向暮春残。江门蓑冷添藤笠，易水歌阑尚白冠。惭愧云林幽兴绝，还留画里一人看。
野史刘生惜十年之别来访山中为写衰容赋赠二首·其一
作者：王夫之
朝代：清
体裁：七言律诗

重逢无暇问前游，老去并刀割旧愁。风定鳞鳞萍在水，云横脉脉雁当楼。频年苦觅蔘苓倦，俭岁无多芋栗收。良夜对君霜月迥，还教飞梦泛沧洲。
野史刘生惜十年之别来访山中为写衰容赋赠二首其二
作者：王夫之
朝代：清
体裁：七言律诗

弥天无处着衰颜，映水愁窥彻骨寒。雁影自宜霜月暗，镜光知向暮春残。江门蓑冷添藤笠，易水歌阑尚白冠。惭愧云林幽兴绝，还留画里一人看。
金人捧露盘·和曾纯甫春晚感旧韵
作者：王夫之
朝代：清
体裁：词

古崧台，双阙杳无踪。忆潮平、细浪溶溶。龙舟渡马，依然先帝玉花骢。冲冠发指，旗挥星落，血斩蛟红。怨苍梧，班管泪，沈白日，瘴云中。更背飞，孤影飘蓬。今生过也，魂归朱邸旧离宫。苔残碧瓦，鸳鸯碎，蔓草春风。
金明池·新柳
作者：王夫之
朝代：清
体裁：词

多幸烟和，无妨风细，袅袅自怜春软。娇小甚、鹅黄绽处，但一叶两叶初剪。拚多情、拖逗波光，映岸侧、镜影苔茸深浅。总冉冉相依，摇摇不定，约约匀匀低转。不问花期今近远。只着意韶华，殷勤欲绾。忍微寒、待莺已久，向落日、藏鸦不惯。定谁知、无限柔情，对残月晓风，翠眉难展。只片晌停凝，经时荡漾，独自来回消遣。
铁牛庵下忽不喜往
作者：王夫之
朝代：清
体裁：五言绝句

僧汲水声处，旋归未掩关。喜寻黄叶湿，已度夕阳閒。
长干曲
作者：王夫之
朝代：清
体裁：五言绝句

秦淮通北固，流月带潮来。郎今渡京口，日暮使人猜。
长歌行
作者：王夫之
朝代：清
体裁：乐府曲辞

搏桑无落景，瑶水无逝波。千岁有问津，微生遂经过。偶零玉露浆，聊弄素女蛾。不知人间秋，落叶纷已多。进酒白玉觞，侑之缓声歌。长旦无凝云，毕景皆赪霞。俯睨星火流，停欢待伊何。
长沙旅兴
作者：王夫之
朝代：清
体裁：七言律诗

江上红芽始试春，乳莺调语正迎人。人閒韶日还相识，花下喧风已试新。鹤杖恰逢苔径软，渔舟初绕碧波匀。乘乘生事馀年在，随处桃花可问津。
长相思 春恨二首 其一
作者：王夫之
朝代：清
体裁：词

莺乱飞。花乱飞。总爱春光去不违。谁知春事非。风满扉，雨满扉。坐待元禽暮不归。孤云绕翠微。
长相思 本意二首 其一
作者：王夫之
朝代：清
体裁：词

宝刀分。宝钗分。绣带分开坠画裙。馀香犹自温。锦鸳群。野鸳群。三十六双认得真。旁人莫漫嗔。
长相思·其二
作者：王夫之
朝代：清
体裁：词

待寻芳。懒寻芳。褪粉梨花背夕阳。清明未断霜。游丝长。柳丝长。欲绾春光春又忙。辛夷早绽香。
长相思·春夜
作者：王夫之
朝代：清
体裁：词

花影低。月影微。一夜迢迢已半非。问天知不知。风满扉。露满衣。炉冷残香恋素帏。栖禽尚未归。
长相思·春恨二首
作者：王夫之
朝代：清

莺乱飞。花乱飞。总爱春光去不违。谁知春事非。风满扉，雨满扉。坐待元禽暮不归。孤云绕翠微。待寻芳。懒寻芳。褪粉梨花背夕阳。清明未断霜。游丝长。柳丝长。欲绾春光春又忙。辛夷早绽香。
长相思·本意二首
作者：王夫之
朝代：清

宝刀分。宝钗分。绣带分开坠画裙。馀香犹自温。锦鸳群。野鸳群。三十六双认得真。旁人莫漫嗔。不思量。也思量。密语何曾得话长。惊鸿夜渡湘。真成双。假成双。侬似莲心苦薏藏。怜他菡萏香。
长相思·本意二首其二
作者：王夫之
朝代：清
体裁：词

不思量。也思量。密语何曾得话长。惊鸿夜渡湘。真成双。假成双。侬似莲心苦薏藏。怜他菡萏香。
长相思·石榴
作者：王夫之
朝代：清
体裁：词

蕊珠宫。碧霞封。风裂云痕一线空。繁星数点逢。素绡重。隔帘栊。丹荔新餐玉液浓。杨妃病齿红。
长相思·落日
作者：王夫之
朝代：清
体裁：词

海天宽。暮烟残。才得团栾对面看。还沈山外山。人倚阑。鸟飞还。回首东风一碧寒。婵娟欲上难。
长相思二首
作者：王夫之
朝代：清

长相思，永别离，愁眉镜觉心谁知。蛛网闲窗密，鹅笙隔院吹。年华讵足惜，肠断受恩时。长相思，永离别，地坼天乖清泪竭。油卜罢春灯，寒砧谢秋节。宝带裂同心，他生就君结。
长相思二首·其一
作者：王夫之
朝代：清
体裁：乐府曲辞

长相思，永别离，愁眉镜觉心谁知。蛛网闲窗密，鹅笙隔院吹。年华讵足惜，肠断受恩时。
长相思二首·其二
作者：王夫之
朝代：清
体裁：乐府曲辞

长相思，永离别，地坼天乖清泪竭。油卜罢春灯，寒砧谢秋节。宝带裂同心，他生就君结。
门有车马客
作者：王夫之
朝代：清
体裁：乐府曲辞

林径晴风生，鸟雀喧夕树。策马何方来，遥遥驻光度。依依相慰深，转转将情愫。繇言既不轻，珍重托微谕。仰睇青云飞，光采殊新故。各有怀心端，孰为目击遇。耿耿非自韬，殷勤慎维擭。
问芋岩疾
作者：王夫之
朝代：清
体裁：古风

二仲浴清肌，三五养妙婴。相顾云已敛，待尔月将盈。化碧既乖期，伫鹤方含情。狞龙诚就辔，画虎何足烹。袅烟自离合，泛舟无回萦。念彼非心竞，释兹若羽轻。黄芽抽别颖，金蕊有冬荣。元笈君已授，勿为吝玉笙。
闻圣功讣遽赋
作者：王夫之
朝代：清
体裁：五言律诗

闲愁生死外，回首故人无。南望墟烟迥，西飞片鸟孤。藤花开独坐，萝月照霜须。泉下□□泪，艰难付钓徒。
闻极丸翁凶问不禁狂哭痛定辄吟二章
作者：王夫之
朝代：清

长夜悠悠二十年，流萤死焰烛高天。春浮梦里迷归鹤，败叶云中哭杜鹃。一线不留夕照影，孤虹应绕点苍烟。何人抱器归张楚，馀有南华内七篇。三年怀袖尺书深，文水东流隔楚浔。半岭斜阳双雪鬓，五湖烟水一霜林。远游留作他生赋，土室聊安后死心。恰恐相逢难下口，灵旗不杳寄空音。
闻极丸翁凶问不禁狂哭痛定辄吟二章·其一
作者：王夫之
朝代：清
体裁：七言律诗

长夜悠悠二十年，流萤死焰烛高天。春浮梦里迷归鹤，败叶云中哭杜鹃。一线不留夕照影，孤虹应绕点苍烟。何人抱器归张楚，馀有南华内七篇。
闻极丸翁凶问不禁狂哭痛定辄吟二章·其二
作者：王夫之
朝代：清
体裁：七言律诗

三年怀袖尺书深，文水东流隔楚浔。半岭斜阳双雪鬓，五湖烟水一霜林。远游留作他生赋，土室聊安后死心。恰恐相逢难下口，灵旗不杳寄空音。
闻郑天虞先生收复宝邵别家兄下山而西将以腊杪往赴怆然而作
作者：王夫之
朝代：清
体裁：七言绝句

微生一日一偷生，为惜鸿毛死亦轻。从此岐行还强饭，尽收云水答清平。
阮郎归 本意二首 其一
作者：王夫之
朝代：清
体裁：词

桃花流水紫云深。瑶京路易寻。人閒何事苦关心。匆匆下碧岑。才燕语，又螀吟。飞霜两鬓侵。玉壸鸳语信空沈。藤萝锁翠阴。
阮郎归 本意二首 其二
作者：王夫之
朝代：清
体裁：词

当年只解爱桃开。寻芳得得来。仙娥容易许仙才。霞裳浪与裁。愁弄月，怕驱雷。繇来非圣胎。巫山别有楚阳台。行云梦不回。
阮郎归·本意二首
作者：王夫之
朝代：清

桃花流水紫云深。瑶京路易寻。人閒何事苦关心。匆匆下碧岑。才燕语，又螀吟。飞霜两鬓侵。玉壸鸳语信空沈。藤萝锁翠阴。当年只解爱桃开。寻芳得得来。仙娥容易许仙才。霞裳浪与裁。愁弄月，怕驱雷。繇来非圣胎。巫山别有楚阳台。行云梦不回。
陈耳臣老矣新诗犹丽远寄题雪诸咏随意和之得四首 其一 初雪
作者：王夫之
朝代：清
体裁：五言律诗

居然穿雨际，的的炫轻盈。高阁今相望，遥心一倍生。元云光渐曙，浅水影微萦。经岁含情待，天涯已赠琼。
陈耳臣老矣新诗犹丽远寄题雪诸咏随意和之得四首 其三 欲雪
作者：王夫之
朝代：清
体裁：五言律诗

稍稍墟烟度，归禽尚一双。喧风柔落木，珠雨缓流淙。夕气先孤幌，云阴上半窗。县心清赏极，酒力未须降。
陈耳臣老矣新诗犹丽远寄题雪诸咏随意和之得四首 其二 映雪
作者：王夫之
朝代：清
体裁：五言律诗

息心寒夜永，无奈小窗何。恻恻情还定，胧胧影未讹。空涵西照合，月转北林多。坠玉惊幽响，知谁度薜萝。
陈耳臣老矣新诗犹丽远寄题雪诸咏随意和之得四首 其四 访雪
作者：王夫之
朝代：清
体裁：五言律诗

弥望盈清回，还疑溪外踪。鸿飞昨日影，龙蛰几株松。曲曲忘前径，山山遂一容。扶筇谁早过，麇迹恰迎逢。
陈耳臣老矣新诗犹丽远寄题雪诸咏随意和之得四首·初雪
作者：王夫之
朝代：清

居然穿雨际，的的炫轻盈。高阁今相望，遥心一倍生。元云光渐曙，浅水影微萦。经岁含情待，天涯已赠琼。息心寒夜永，无奈小窗何。恻恻情还定，胧胧影未讹。空涵西照合，月转北林多。坠玉惊幽响，知谁度薜萝。稍稍墟烟度，归禽尚一双。喧风柔落木，珠雨缓流淙。夕气先孤幌，云阴上半窗。县心清赏极，酒力未须降。弥望盈清回，还疑溪外踪。鸿飞昨日影，龙蛰几株松。曲曲忘前径，山山遂一容。扶筇谁早过，麇迹恰迎逢。
雉子游原泽篇
作者：王夫之
朝代：清
体裁：乐府曲辞

雉子游原泽，芒芒非故林。寒秋草叶短，离离露华襟。念昔志节士，抱道阅飞沈。龙争而蠖屈，华屋若邱岑。辗转万变内，崎岖北与南。若辱全大白，蛟日破重阴。寤寐岂不思，力弱无能任。申旦劳太息，悠悠但长吟。
雨余小步
作者：王夫之
朝代：清

莲花莲叶柳塘西，疏雨疏风斜照低。竹箨冠轻容雪鬓，桃枝杖滑困春泥。垂虹疑饮双溪水，砌草新添一寸荑。不拟孤山闲放鹤，鹁鸠恰恰向人啼。
雨夕梦觉就枕戏效昌黎体近梦
作者：王夫之
朝代：清
体裁：古风

沈阴夕巳长，噩梦魂相挠。霜鬓失其真，童心来愈巧。身轻月离云，心闲日出卯。斗草康乐须，撒米麻姑爪。狂歌演末泥，舞袖试郭鲍。云冠莲叶捲，綵杖柳枝拗。寻花鼻巳醒，溯风咽屡饱。攓菱忘水溅，拾豆就烓煼。倏忽揽孤衾，凉飙袭双骹。故情虽不永，清欢幸巳稍。笼鸡既争聒，被虱复群咬。梦醒夫何为，无妨恣狂狡。
雨馀小步
作者：王夫之
朝代：清
体裁：七言律诗

莲花莲叶柳塘西，疏雨疏风斜照低。竹箨冠轻容雪鬓，桃枝杖滑困春泥。垂虹疑饮双溪水，砌草新添一寸荑。不拟孤山閒放鹤，鹁鸠恰恰向人啼。
霜天晓角·怀旧
作者：王夫之
朝代：清
体裁：词

平湖春水。日落扁舟舣。话到伤心深处，双泪落、青樽里。天不。留愁绪。拚遣愁人死。刚有一丝春怨，又花落、鹃声止。
霜天晓角·怀旧
作者：王夫之
朝代：清
体裁：词

清秋晚角。斜日横云脚。剑射灯花坠紫，双影瘦、征衣薄。今日。梦中语。当时难卜度。唯有丹枫霜叶，点点血、还如昨。
霜度函口
作者：王夫之
朝代：清
体裁：古风

坠叶满行衣，径草试霜色。何知山川想，足敌绝尘力。初暾峰紫摇，浮空夹苍植。似可就奇光，问之求羽翼。
露坐和白沙
作者：王夫之
朝代：清
体裁：五言律诗

不辨香何际，回塘有芰荷。风来巳良久，月上见微波。草气从凉净，星光在宇多。韶英吾识汝，枯竹有鸾歌。
青玉案·忆旧
作者：王夫之
朝代：清
体裁：词

桃花春水湘江渡。纵一艇、迢迢去。落日赪光摇远浦。风中飞絮，云边归雁。尽指天涯路。故人知我年华暮。唱彻灞陵回首句。花落风狂春不住。如今更老，佳期逾杳。谁倩啼鹃诉。
青玉案·秋海棠
作者：王夫之
朝代：清
体裁：词

雕阑玉露凝珠屑。长只恐、芳魂折。日暮碧烟相护切。翠鬟低亸，胭脂淡染。了不愁孤怯。含情静解丁香结。浅笑偷窥清夜月。自惜断肠谁与说。金风蝶困，归云燕去。唯有寒蝉咽。
青草湖风泊同须竹与黄生看远汀落雁
作者：王夫之
朝代：清
体裁：五言排律

荻芽沉绿影，汀际合晶光。摇识归鸿集，从知梦泽长。云移千点曙，风转一行将。凝立迷烟树，轻迁动夕阳。参差香尾乱，珍重羽衣凉。陈列龙沙白，书成太古苍。修眉涵镜曲，仙桂缀蟾光。沙起帘钩荡，洲平瑟柱张。涛惊聊静婉，野旷恣疏狂。酣寝云田腻，栖心蕙圃香。气矜三楚国，神带九秋霜。整翮聊烟水，回翔岂稻粱。浣纱人伫久，垂钓客情忘。悽怨依筠泪，闲愁托杜芳。经寒知柳色，访旧忆莲房。北望关云紫，西清落照黄。息机非倦止，清警正遥望。平展纹波縠，轻浮玉照肪。遥天开画苑，活谱写潇湘。
顺东西门行
作者：王夫之
朝代：清
体裁：乐府曲辞

良夜徂，皑光盈，东方历历白日生。酌醇酒，吹华笙，阅世迢迢心不惊。发清讴，荡閒情，九州万年谁相撄。乘逍遥，归太宁，驰骋无羁驱空□。
题彭然石舠壁
作者：王夫之
朝代：清
体裁：七言绝句

旧曾相识此扁舟，江黑云低对戍楼。象帝祠前秋似叶，伏波山下月如钩。
题林良枯木寒鸦图图有李宾之题句四首
作者：王夫之
朝代：清

未辨斜阳与暮烟，枝枝不堕早春前。此中无放莺啼处，留待桃花二月天。便得春风也是枯，藤萝不挂尽萧疏。遥知练鹊过新绿，只似河阳掷果图。内苑春风万树皆，文鹓掠彩艳心谐。寒山古木啼清怨，只有梅斋与木斋。三十年来认得真，吉凶无据自无情。鹊声纵好非归计，塞耳春风第一声。
题林良枯木寒鸦图图有李宾之题句四首·其一
作者：王夫之
朝代：清
体裁：七言绝句

未辨斜阳与暮烟，枝枝不堕早春前。此中无放莺啼处，留待桃花二月天。
题林良枯木寒鸦图图有李宾之题句四首·其三
作者：王夫之
朝代：清
体裁：七言绝句

内苑春风万树皆，文鹓掠彩艳心谐。寒山古木啼清怨，只有梅斋与木斋。
题林良枯木寒鸦图图有李宾之题句四首·其二
作者：王夫之
朝代：清
体裁：七言绝句

便得春风也是枯，藤萝不挂尽萧疏。遥知练鹊过新绿，只似河阳掷果图。
题林良枯木寒鸦图图有李宾之题句四首·其四
作者：王夫之
朝代：清
体裁：七言绝句

三十年来认得真，吉凶无据自无情。鹊声纵好非归计，塞耳春风第一声。
题芦雁绝句十八首
作者：王夫之
朝代：清

惊风吹霰雪中还，万里黄云一线关。回首江南此风景，唯将呜咽写潺湲。汀渚谁家尽自疑，悬愁渔火隔江知。飘零亦是前生果，不羡鹪鹩老一枝。月明是水是芦花，逗漏清空片影斜。沙上有踪谁见得，侬家曾泛逆流槎。健翮先飞下浅汀，鱼虾虽饱却馀腥。何如且带斜阳影，点缀残山一段青。秋江淼淼月微明，飞雪纵横点翅轻。自学春莺穿柳絮，不知白羽赚苏卿。簇簇霜花覆浅滩，荻根蒋叶一江寒。秋声彻夜惊鸥鹭，筝柱参差不忍弹。蜀雪消迟水拍空，前时汀渚杳蘋风。今宵随分聊收翼，只在秋声一派中。老碧蒙茸嫩叶齐，一钩斜月照幽栖。清宵寒梦虽无据，不到飞狐谷口西。南来不为稻粱谋，彻骨森寒月下洲。藻苦荇甜随口过，饥鸢莫漫为含愁。书人欲倦曳波长，一幅皑皑侧理光。尽捲丹坟归竹素，不留之绕待雌黄。浅白平铺万绿稠，苍翎碧水素沙洲。色如非色云何摄，一味分明墨气收。渔艇无踪樵径荒，平沙露冷月微茫。问师此景从谁得，莫是前身现雁王。惊心矰？晓饥馀，何有壸浆一艇渔。莫道相酬无宝剑，明年先寄报恩书。密叶修茎翠万竿，未须还怨晓霜寒。天涯拚作无归客，且得清秋一夕安。回望还惊伴侣迟，分飞愁绝故心移。江皋莫爱霜枫紫，自是栖乌夜宿枝。秋心万古此潇湘，汉苑胡关带恨长。谁道灵均哀思绝，唯将鶗鴂怨年芳。斜晖欲下飐金飙，绿苞初开碎练飘。莫认天山飞雪早，江南饶有可怜宵。墨光之外喷秋光，夜永江寒楚塞长。记得苍梧多泪竹，缄愁无柰断衡阳。
题芦雁绝句十八首·其一
作者：王夫之
朝代：清
体裁：七言绝句

惊风吹霰雪中还，万里黄云一线关。回首江南此风景，唯将呜咽写潺湲。
题芦雁绝句十八首·其七
作者：王夫之
朝代：清
体裁：七言绝句

蜀雪消迟水拍空，前时汀渚杳蘋风。今宵随分聊收翼，只在秋声一派中。
题芦雁绝句十八首·其三
作者：王夫之
朝代：清
体裁：七言绝句

月明是水是芦花，逗漏清空片影斜。沙上有踪谁见得，侬家曾泛逆流槎。
题芦雁绝句十八首·其九
作者：王夫之
朝代：清
体裁：七言绝句

南来不为稻粱谋，彻骨森寒月下洲。藻苦荇甜随口过，饥鸢莫漫为含愁。
题芦雁绝句十八首·其二
作者：王夫之
朝代：清
体裁：七言绝句

汀渚谁家尽自疑，悬愁渔火隔江知。飘零亦是前生果，不羡鹪鹩老一枝。
题芦雁绝句十八首·其五
作者：王夫之
朝代：清
体裁：七言绝句

秋江淼淼月微明，飞雪纵横点翅轻。自学春莺穿柳絮，不知白羽赚苏卿。
题芦雁绝句十八首·其八
作者：王夫之
朝代：清
体裁：七言绝句

老碧蒙茸嫩叶齐，一钩斜月照幽栖。清宵寒梦虽无据，不到飞狐谷口西。
题芦雁绝句十八首·其六
作者：王夫之
朝代：清
体裁：七言绝句

簇簇霜花覆浅滩，荻根蒋叶一江寒。秋声彻夜惊鸥鹭，筝柱参差不忍弹。
题芦雁绝句十八首·其十
作者：王夫之
朝代：清
体裁：七言绝句

书人欲倦曳波长，一幅皑皑侧理光。尽捲丹坟归竹素，不留之绕待雌黄。
题芦雁绝句十八首·其十一
作者：王夫之
朝代：清
体裁：七言绝句

浅白平铺万绿稠，苍翎碧水素沙洲。色如非色云何摄，一味分明墨气收。
题芦雁绝句十八首·其十七
作者：王夫之
朝代：清
体裁：七言绝句

斜晖欲下飐金飙，绿苞初开碎练飘。莫认天山飞雪早，江南饶有可怜宵。
题芦雁绝句十八首·其十三
作者：王夫之
朝代：清

惊心矰？晓饥馀，何有壸浆一艇渔。莫道相酬无宝剑，明年先寄报恩书。
题芦雁绝句十八首·其十三
作者：王夫之
朝代：清
体裁：七言绝句

惊心矰�晓饥馀，何有壸浆一艇渔。莫道相酬无宝剑，明年先寄报恩书。
题芦雁绝句十八首·其十二
作者：王夫之
朝代：清
体裁：七言绝句

渔艇无踪樵径荒，平沙露冷月微茫。问师此景从谁得，莫是前身现雁王。
题芦雁绝句十八首·其十五
作者：王夫之
朝代：清
体裁：七言绝句

回望还惊伴侣迟，分飞愁绝故心移。江皋莫爱霜枫紫，自是栖乌夜宿枝。
题芦雁绝句十八首·其十八
作者：王夫之
朝代：清
体裁：七言绝句

墨光之外喷秋光，夜永江寒楚塞长。记得苍梧多泪竹，缄愁无柰断衡阳。
题芦雁绝句十八首·其十六
作者：王夫之
朝代：清
体裁：七言绝句

秋心万古此潇湘，汉苑胡关带恨长。谁道灵均哀思绝，唯将鶗鴂怨年芳。
题芦雁绝句十八首·其十四
作者：王夫之
朝代：清
体裁：七言绝句

密叶修茎翠万竿，未须还怨晓霜寒。天涯拚作无归客，且得清秋一夕安。
题芦雁绝句十八首·其四
作者：王夫之
朝代：清
体裁：七言绝句

健翮先飞下浅汀，鱼虾虽饱却馀腥。何如且带斜阳影，点缀残山一段青。
颤
作者：王夫之
朝代：清
体裁：五言绝句

白刃甜如蜜，清流险似波。羊牢须壁立，臧谷较无多。
风中柳·水桂
作者：王夫之
朝代：清
体裁：词

不惜轻盈，取次浓妆珠蕊。似凭阑、绿云倦倚。低鬟微笑，喷兰襟香细。敛幽情、閒心如水。道是江妃，还似月中仙子。向秋清、露凝芳髓。冷然孤秀，怕微霜风起。索细挽、柔条重觑。
风泊中湘访张永明老将吊孙吕二姬烈死读辛卯以来诸公奖贞之篇放歌以言情孙吕事详故中舍管公记
作者：王夫之
朝代：清
体裁：古风

昭潭万波叠霜縠，南望漓江暮云绿。惊鸿叫云天不开，秋夕孤飞遥痛哭。二十六年春蔓长，我与张君四鬓霜。衰颜不死犹前日，湘女空灵郁杳茫。茫茫峒云结烟草，贞魂不舍苍梧道。哀歌血泪洒青天，管子嗣裘金郎堡。而我悲吟独待今，二十六年愁埋心。左掖蒙生俱未死，军中弹泪秋阴深。呜呼乎往恨迷离无再说，一死人间万事决。君不见张君二妇漓江滨，俄顷千秋如截铁。
风流子·春感
作者：王夫之
朝代：清
体裁：词

春光又到也，全不惜、霜鬓不禁愁。问归飞双雁，江南塞北，冰融风软，何处堪留？莫轻弃、鱼波翻縠皱，鹭影挂银钩。但爱风高，黄沙眯目，为贪月冷，白草含秋。垂杨摇荡处，绾不住、绿水去悠悠。饶有荇牵翠带，难系浮沤。看彻踏青，眉皆黛蹙，相逢折柳，泪总珠偷。叹千金春价，一刻难酬。
风流子·自笑
作者：王夫之
朝代：清
体裁：词

老夫无藉处，问今古、更有几人知。把红霞揉碎，挼成火枣，玉露团合，酿就冰梨。饱餐罢、擎篮盛夜月，添炭煮冰凘。一掐中天，星随指落，还从残腊，花促春归。秋风落叶里，扪碧霄、敲响玻瓈。大笑天翁白雀，输我偷骑。金弹惊开，幽窗啼鸟，玉笙唤起，茅店荒鸡。且殷勤属望，绝调钟期。
高阳台·蛛丝落叶
作者：王夫之
朝代：清
体裁：词

拚却无情，更谁厮惹，西风檐角萧萧。留看人閒，斜阳一晌光摇。蘋花应笑归期误，又争知、孤绪无聊。被殢人，轻蝶憨憨，片影相撩。天涯一梦迢迢，任露侵衰草，月冷危桥。便随尘土，离魂不倩人招。前时难忆藏鸦处，有归飞、孤雁低邀。望谁为，并刀一剪，剪断情苗。
鹧鸪天 藤蓑词〇藤蓑白沙隐服五首 其一
作者：王夫之
朝代：清
体裁：词

籊籊江门旧钓竿。如今落手尽清閒。鳞鳞三六双双鲤，历历千重叠叠山。斜月落，晓霜残。藤蓑耐得一江寒。橛头信水亭亭去，鲸浪惊雷午梦安。
鹧鸪天·刘思肯画史为余写小像虽不尽肖聊为题之
作者：王夫之
朝代：清
体裁：词

把镜相看认不来。问人云此是姜斋。龟于朽后随人卜，梦未圆时莫浪猜。谁笔仗，此形骸。閒愁输汝两眉开。铅华未落君还在，我自从天乞活埋。
鹧鸪天·杜鹃花
作者：王夫之
朝代：清
体裁：词

锦国春从恨里裁。云安涪万浅深开。山头万片□芳影，枝上三更结怨胎。红泪滴，血函埋。他时化碧有馀哀。伤心臣甫低头拜，为傍冬青一树栽。
鹧鸪天·白莲
作者：王夫之
朝代：清
体裁：词

敛束檀心吐半丝。迟回妆靓暗香吹。绿窗独倚珠千泪，团扇斜窥玉一规。清露浅，碧烟微。閒心自照镜光知。鹿门漫作无情句，月冷风清欲坠时。
鹧鸪天·藤蓑词〇藤蓑白沙隐服五首
作者：王夫之
朝代：清

籊籊江门旧钓竿。如今落手尽清閒。鳞鳞三六双双鲤，历历千重叠叠山。斜月落，晓霜残。藤蓑耐得一江寒。橛头信水亭亭去，鲸浪惊雷午梦安。拾得藤蓑挂破船。芦汀柳岸两悠然。曈昽海日生残夜，烂漫江春入旧年。霞散绮，绿飞烟。侬家何处不青天。星辰滥摘从人买，只索苔阴数颗钱。不唱江门旧棹歌。人閒今古有藤蓑。况逢木落天空后，柰此风清月白何。穿衰柳，度残荷。一行白鸟掠清波。孤吹铁笛腾腾去，惊落残花罥女萝。云自垂垂水自流。藤蓑晴晒钓鱼舟。蓼花双映迎红粟，鹭影斜拖颤玉钩。从阐缓，尽搂搜。丹枫叶落不关愁。閒愁只为多愁客，镜里狂寻头上头。藤蓑别样有新裁。不打江门旧谱来。自怜艇子容双桨，不羡鲈鱼有四腮。帆已挂，柁频开。掀涛拍岸且徘徊。涪翁漫道风波险，似此风波亦快哉。
鹧鸪天·藤蓑词〇藤蓑白沙隐服五首其二
作者：王夫之
朝代：清
体裁：词

拾得藤蓑挂破船。芦汀柳岸两悠然。曈昽海日生残夜，烂漫江春入旧年。霞散绮，绿飞烟。侬家何处不青天。星辰滥摘从人买，只索苔阴数颗钱。
鹧鸪天其三
作者：王夫之
朝代：清
体裁：词

不唱江门旧棹歌。人閒今古有藤蓑。况逢木落天空后，柰此风清月白何。穿衰柳，度残荷。一行白鸟掠清波。孤吹铁笛腾腾去，惊落残花罥女萝。
鹧鸪天其五
作者：王夫之
朝代：清
体裁：词

藤蓑别样有新裁。不打江门旧谱来。自怜艇子容双桨，不羡鲈鱼有四腮。帆已挂，柁频开。掀涛拍岸且徘徊。涪翁漫道风波险，似此风波亦快哉。
鹧鸪天其四
作者：王夫之
朝代：清
体裁：词

云自垂垂水自流。藤蓑晴晒钓鱼舟。蓼花双映迎红粟，鹭影斜拖颤玉钩。从阐缓，尽搂搜。丹枫叶落不关愁。閒愁只为多愁客，镜里狂寻头上头。
黄莺儿·苦雨
作者：王夫之
朝代：清
体裁：词

昏昏昏晓忘春曙。几尺幽窗，半掩苍苔，一抹青山，平铺飞絮。似酒醒乍扶头，镫灺难留炷。沈沈天海濛濛，早把韶光，暗里消去。拚与。白鸟荡银波，清猿隐高树。芭蕉几叶，莫有绿肥，轻寒依然勒住。想流水小桥东，密筱浓阴处。应有怨老莺声，细把閒愁诉。
黑山访址二首
作者：王夫之
朝代：清

不觉生处高，上有万壑争。潺湲如可即，欲问芦蒋声。岳力偏幽最，平遥眼一新。得从烟月望，拟作钓江人。
黑山访址二首·其一
作者：王夫之
朝代：清
体裁：五言绝句

不觉生处高，上有万壑争。潺湲如可即，欲问芦蒋声。
黑山访址二首其二
作者：王夫之
朝代：清
体裁：五言绝句

岳力偏幽最，平遥眼一新。得从烟月望，拟作钓江人。
鼾睡
作者：王夫之
朝代：清

拂拭南窗小榻空，绿阴鏬里纸光红。昨朝狼籍今朝在，花自轻飞柳自浓。劈破须眉剩脊梁，閒心不耐更商量。朦胧稍见东峰上，一片云飞暮雨香。薝葡胎玉破新函，白发簪花老自惭。冲雨摘来安枕上，香熏华顶老图南。挍书如萚埽难穷，且自埋心白昼中。为报泉台旧知己，侬非刘向与扬雄。春鸟过春不肯鸣，雨中仍听两三声。绿光影里还飞去，惊落残红一片轻。诗书放下千端在，王霸拈来一点无。消受三竿红日影，生成一幅后天图。白日惺忪卖影新，人间原有黑甜春。梦中不识邯郸道，记得诚斋煞认真。
鼾睡·其一
作者：王夫之
朝代：清
体裁：七言绝句

拂拭南窗小榻空，绿阴鏬里纸光红。昨朝狼籍今朝在，花自轻飞柳自浓。
鼾睡·其七
作者：王夫之
朝代：清
体裁：七言绝句

白日惺忪卖影新，人间原有黑甜春。梦中不识邯郸道，记得诚斋煞认真。
鼾睡·其三
作者：王夫之
朝代：清
体裁：七言绝句

薝葡胎玉破新函，白发簪花老自惭。冲雨摘来安枕上，香熏华顶老图南。
鼾睡·其二
作者：王夫之
朝代：清
体裁：七言绝句

劈破须眉剩脊梁，閒心不耐更商量。朦胧稍见东峰上，一片云飞暮雨香。
鼾睡·其五
作者：王夫之
朝代：清
体裁：七言绝句

春鸟过春不肯鸣，雨中仍听两三声。绿光影里还飞去，惊落残红一片轻。
鼾睡·其六
作者：王夫之
朝代：清
体裁：七言绝句

诗书放下千端在，王霸拈来一点无。消受三竿红日影，生成一幅后天图。
鼾睡·其四
作者：王夫之
朝代：清
体裁：七言绝句

挍书如萚埽难穷，且自埋心白昼中。为报泉台旧知己，侬非刘向与扬雄。
铅山河口即目
作者：王奂曾
朝代：清

一重芳草一重沙，几缕新烟几片霞。雨后篷窗关不得，村村屋角有梨花。嫩绿初生树斩新，滩头春涨正粼粼。一群白鹭谁惊起，有个残阳唤渡人。
铅山河口即目·其一
作者：王奂曾
朝代：清

一重芳草一重沙，几缕新烟几片霞。雨后篷窗关不得，村村屋角有梨花。
铅山河口即目·其二
作者：王奂曾
朝代：清

嫩绿初生树斩新，滩头春涨正粼粼。一群白鹭谁惊起，有个残阳唤渡人。
秋夜
作者：王奇士
朝代：清

露冷栖鸦寂，风高候雁鸣。那堪多病客，复此遇秋声。急水喧汾涨，寒砧静霍城。情深荒署月，犹作故乡明。
题常君殉节录
作者：王奉曾
朝代：清

报国仗忠义，不在誇身强。武臣职刀矢，文臣职糇粮。粮存身与存，粮亡身与亡。苟或粮去而身存，是藉寇兵赍盗粱。偷生旦夕大节败，国有典刑难逃藏。于戏常君信堂堂，凛然大节淩秋霜。曩作崇庆牧，逆竖方跳梁。君职在运饷，料理橐与囊。陡然贼至掠我疆，昔岭冲突围豺狼。岂有我粮为贼有，以死拒之庸何伤。须臾骂贼砍数贼，于戏忠义为贼戕。常君死未几，底定论旂常。恤衔观察荫子嗣，居官死贼姓氏扬。我闻建祠浣花侧，忠魂曾否归故乡。
与张云汀论汉隶
作者：王如玉
朝代：清

苦悬光和不可见，郭泰夏承为鲁赝。隶体纷纷惑汉唐，几人曾识庐山面。剪秃兔毫状剥蚀，古拙苍奇自惊炫。盟津谷口竹垞翁，意态有余非杜撰。痴儿拾得半段枪，跨上疲驴学桃战。一字人夸过百金，谬种流传方炽扇。当年宣庙古碑存，五凤一砖枝玉片。乙瑛韩敕史晨铭，孔宙彪褒泉侯羡。龙拿虎攫势蜿蜒，利刃铦锋侔戟剑。其中梁鹄事宏整，体格严棱汉法变。外此迁仁韩固郑峻鲁荣武，晚出曹全最完善。又有当涂大飨文，三绝之名称受禅。两朝碑版照千春，垂璧竟同燕石贱。无人心手竞追模，可惜琳琅散雷电。银钩金薤掩神明，美女时花工婉变。我生嗜好在金石，贪若贾胡百货衒。安能盛业继鸿都，永兴斯文留一线。
登景州塔
作者：王如玉
朝代：清

塔势摩苍穹，磴道森十丈。香界涌青莲，孤茎拔群象。朅来振衣登，身出飞鸟上。牖户搜玲珑，俯仰极苍莽。燕南赵北际，气雄非一状。城郭带烟雾，郁葱皆北向。阊阖转句陈，排空詄荡荡。愿为黄鹄举，超然谢尘鞅。
题双梧
作者：王如玉
朝代：清

碧梧两株如碧玉，风动广庭秋簌簌。琤然一夜打窗纱，何处清商奏琴筑。佳人坐树弄冰丝，凉月如钩照画眉。深深谱出鸾凰调，露白云轻夜半时。
五妃庙怀古
作者：王子典
朝代：清

野庙连坟何代冢，凤阳妃子节堪尊。歌残玉带悲千种，惨尽金枝葬一墩。御史范咸修墓碣，益王俨子绍儿孙。南郊吊古增惆怅，月下凄凉姊妹魂。
蛇
作者：王子典
朝代：清

画来添足行惟捷，屈处藏身捲作屯。生活自存巴象大，毒牙遮莫肆鲸吞。
史梦兰继室田太夫人九十大寿
作者：王子复
朝代：清
体裁：联

德重三迁，休徵五福；筵开九秩，寿祝千春。
史梦兰继室田太夫人九十大寿
作者：王子扬
朝代：清
体裁：联

祝天年百年益算；逾人日二日称觞。
史梦兰继室田太夫人九十大寿
作者：王子铭
朝代：清
体裁：联

宝婺增辉，大年锡梦；瑞云献乐，同庆长生。
丁巳八月十三日过菜市吊晚翠
作者：王存
朝代：清

碧化烟销二十年，等閒鸡犬尽升仙。回天独坐成今昔，屈指甘陵让汝贤。燕啄龙归事已陈，本初仲颖亦成尘。千秋抉眼东门客，输与焦头烂额人。鹤归燕市风尘黑，笠钓鳌峰海气凉。消受湖山新俎豆，故人今作水仙王。
丁巳八月十三日过菜市吊晚翠·其一
作者：王存
朝代：清

碧化烟销二十年，等閒鸡犬尽升仙。回天独坐成今昔，屈指甘陵让汝贤。
丁巳八月十三日过菜市吊晚翠·其三
作者：王存
朝代：清

鹤归燕市风尘黑，笠钓鳌峰海气凉。消受湖山新俎豆，故人今作水仙王。
丁巳八月十三日过菜市吊晚翠·其二
作者：王存
朝代：清

燕啄龙归事已陈，本初仲颖亦成尘。千秋抉眼东门客，输与焦头烂额人。
上将
作者：王存
朝代：清

上将尊南服，苍头起异军。不成传檄定，可惜治丝棼。黯澹蓉湖水，迷茫笠泽云。吴蚕春罢箔，江雁夜惊群。大树婆娑老，悲笳日夕闻。毋然更烦费，终仗解纷纭。
丙辰初夏雨中口号
作者：王存
朝代：清

虞罗满山笋在梁，天时人事两未央。扶颠误喜相司马，竭泽谁与烹弘羊。残客亡人同所愿，监军使者空相望。泥行赁舂换一饱，雨积坏麦愁青黄。
书衡曼仙招饮赋谢兼述所怀
作者：王存
朝代：清

汾水鸣箫侣，荆台傅粉郎。两贤同好我，五岁再升堂。窗竹如相识，庭柯暗有香。买春饔子贵，清暑食单凉。野服羞残客，元谈半楚狂。坐迟花上月，梦隔海生桑。眯眼风尘际，回头翰墨场。别来俱老大，饮罢独苍茫。险欲增诗胆，宽惟拓酒肠。故人真赏在，一为奏清商。
写近诗就正于志盦复书谓当与松邻同读再简一首兼讯松邻
作者：王存
朝代：清

吾宗诗律早升堂，道子开元远擅场。二妙取怀相赏析，百篇低首待平章。自怜微尚牵人事，未有中声起国光。腹负真惭读书少，眼明今喜得朋良。
和槐楼瓶中芍药即用原韵
作者：王存
朝代：清

盆盎能留绝世姿，浪蜂惊蝶莫教窥。幸逃风雨犹为福，取媚轩窗暂入时。赠远祇应怀孟弋，埋香须遣近要离。大千春色从人看，比似鹪鹩借一枝。
寄沈友卿江宁十二韵
作者：王存
朝代：清

七载炎州别，相望阅岁寒。羁孤转江海，旅食守丛残。枯树馀生在，狂花瞥眼看。枭鸾一毛羽，蛟蜃各波澜。错有量金铸，饥愁买玉餐。自然堪陨涕，何处足凭阑。念子从军幕，论文据将坛。新诗能惠我，傲骨不应官。西瀼酣歌老，南楼宾主欢。愈风烦草檄，活国待弹冠。腰瘦心逾壮，时危地孔安。近闻摧六虎，早与说廉丹。
山海关旅次送别王翕丈
作者：王存
朝代：清

孤云逐南风，六月出辽海。登临旅情换，俯仰人事改。江城寒雨别，捧手忽三载。兹来已行乐，逭暑赚清快。楸枰困而学，笔舌文无害。何期畏简书，虚用涉涛濑。五日遂分携，莫罄胸磊磈。苟活忍须臾，既往孰追悔。两仪方汹汹，谁能理功罪。先生还野服，日与金石对。贱子坠坑埳，将老倚市卖。何方觅二顷，解脱得自在。寻诗撰邛杖，湖船听欸乃。
拔可邀食新荔病冷不克往梦回口渴忆粤中黄皮果不置写寄二绝句
作者：王存
朝代：清

已倦横陈疏女颊，所须丹药火吾宫。爬搔痒垢除巾袜，剩受凉宵一簟风。渴羌曾作近南官，山驿鸣肩啖露团。绝忆墙阴金弹子，江南无此可人酸。
拔可邀食新荔病冷不克往梦回口渴忆粤中黄皮果不置写寄二绝句·其一
作者：王存
朝代：清

已倦横陈疏女颊，所须丹药火吾宫。爬搔痒垢除巾袜，剩受凉宵一簟风。
拔可邀食新荔病冷不克往梦回口渴忆粤中黄皮果不置写寄二绝句·其二
作者：王存
朝代：清

渴羌曾作近南官，山驿鸣肩啖露团。绝忆墙阴金弹子，江南无此可人酸。
旅居对门有饼师儿当垆唤卖探喉转音圆折哀厉达丙夜不息方今之人以口舌取富贵者何限是儿操业贱而劳苦已甚诗以哀之
作者：王存
朝代：清

嗟汝饼师儿，转吭清越若杜宇。胡不挟瑟邯郸去，不然琵琶鲜卑语。可以千金一曲事贵人，鲜衣玉馔驰飙轮。惜哉守此犊鼻裈，霜寒月斜不得息。贯珠绕梁空呖呖，更苦邻家失眠客。
武进陈君研因以余与其尊公鉴沤先生有一日之雅介公约通殷勤感念畴昔怆然有赠
作者：王存
朝代：清

佳茗醇醪忆往还，惊蓬宿草断追攀。能先大劫收身去，坐看弥天战血斑。已隔死生江海外，待通风义纪群閒。哦诗莫起苍茫感，排遣春愁对蒋山。
海水
作者：王存
朝代：清

海水阎浮几变迁，天龙八部散如烟。世尊终堕泥犁去，迦叶拈花一莞然。
瘿厂过访奉赠一首并怀东原
作者：王存
朝代：清

陋室能来长者车，寂寥羁旅意何如。安心欲访无生法，用世惟求相斫书。莺燕老君评玉雪，马牛嗤我在襟裾。南天桂十如通问，拟傍桄榔赋卜居。
福庐先生枉寄亥既集读竟赋谢
作者：王存
朝代：清

一贫报国愧多财，三字称官列上台。投老昌诗犹课日，吞声每饭自兴哀。病鸱凌凤知何有，腐鼠呼鹓更不回。剩好推枰延橘叟，冷吟销尽掞天才。
笼东
作者：王存
朝代：清

弥天四海一鸡虫，束手收心破屋中。晚学健忘诗送日，寒衣迟到酒鏖风。腐儒稷契成秋呓，穷鬼车船用火攻。莫问阿婆三五事，看花揽镜本笼东。
约兑之游香山
作者：王存
朝代：清

浮生浪说贫非病，渐老翻因病得閒。冗食不烦先请急，郊游聊喜当看山。梦回乌帽黄尘底，意在青林白嶂间。祇恐输君腰脚健，上方萝葛未能攀。
董卿书来有归志顷闻移鄂却寄一首兼讯蘅意
作者：王存
朝代：清

书来款款说宜休，谁遣移官溯上游。泊宅何须问乡里，买山是处足林丘。微生共老兵戈际，别梦仍依江汉流。绝笑欣奔彭泽令，轻装能为小姑留。
读槐楼病中杂咏题后
作者：王存
朝代：清

天遣诗肠取病宽，浑然虚白得还丹。铁门限外千年调，玉版声中一字难。作夏可知行药趣，送春准拟折枝看。梦医尚寐吾方始，欲寄陈芳觅暂安。
赠何墨
作者：王存
朝代：清

何郎二十已勃窣，能写山容凿山骨。时为阿翁添老树，独溯西江问津筏。槐堂之年半缶庐，子入虎穴捋虎须。我今赠诗媵以斧，出一头地让宗武。
赠张君自操兼简姚雨平四十韵
作者：王存
朝代：清

张侯二十强，已学万人敌。四七建旗鼓，荡决走南北。投壶谢多马，解甲遂敛翼。王城三年住，大海六月息。《阴符》蚀秋雨，青春送白日。玄黄野血乱，袖手养渊默。邂逅羁旅中，屯邅引佳觌。初见相劳苦，深语倍温克。昨来更殷勤，念我悬磬室。谓可恣取求，袱被数晨夕。金门一囊粟，与共尚有力。贱子感且辞，齿粲泪暗滴。安得长者言，温馨暖立壁。床头金未尽，旧馆足容膝。无为使君累，政用自鞭策。忆在光宣朝，珂乡弄刀笔。戴星虽疲劳，省己多阙失。才贤幸匡救，父老宽刻责。昔年甘苦事，都化烟云迹。惟馀香火情，异代犹不隔。穷老众吐弃，沟壑分所得。假令一瓶钵，墟里传而食。庶几相招邀，勿虑被呵叱。充君解推意，兹愿傥可必。方今海南州，鱼尾烧天赤。鲸蛟各磨牙，人命贱虮虱。曷不投袂起，大云荫火宅。山民耐征战，私廪尚丰实。异军成一队，士勇吏悃愊。运以岂弟心，治以清静律。剥复汔小休，理数有终极。壶浆罗马首，骄将定传檄。拨乱反之正，功成就耕织。腐儒无见逾，长揖参寸尺。诗新荔子熟，惠州饭饱吃。便当行荷锸，醉死笑哑哑。斯言如梦呓，此计关家国。赤亭姚弋仲，我敬公所昵。同来听荒鸡，起舞霜月白。愿言厉毛锥，攘襟二豪侧。
赠李审言
作者：王存
朝代：清

多闻直谅今有几，李叟肫然古君子。踪迹各在天一方，文字不隔心千里。我方登坛拜龙象，君乃缘溪顾鳣鲔。乱离再见惊老丑，险韵相贻斗诙诡。时危佳人有作贼，命短诗朋半为鬼。多君守道宗渊骞，扶病忍饥嚼宫徵。嗟余食粟晚知惭，未完补读贤乎己。闭门饱听妻孥骂，枉尺惧为魑魅喜。即今义熙何甲子，坐见淮海呼庚癸。江楼得酒肺肝热，更乞雷音苏冻耳。
赠覃孝方二十韵
作者：王存
朝代：清

十年蛙鱼乡，耳熟贤令尹。连城近芳躅，短辕接高轸。觥觥慈惠师，拔薤健秋隼。东施苦描画，寸锐来尺窘。香江酒楼上，华星俯栏楯。石塘明月圆，海气天风引。通辞喜揩眼，陈力知绝膑。彼都为合传，汗滴谢不敏。清言互蛮语，促坐恣嘲辴。瓶空夜潮急，扶醉去可哂。官符王路隔，军笳楚歌紧。归客赋鹦鹉，流入杂蝼蚓。苟活焉用文，半黠祇自闵。立槁亦素心，女媭詈安忍。薄游背雁飞，新凉惜荷尽。长安弹棋局，青红幻蛟蜃。登堂话畴曩，槿篱绕石笋。相看各鬑鬑，岂谓俱泯泯。君其奋羽翰，我惟鉥肝肾。梦中荔枝湾，花田共畦畛。
金蘅意来诗盛言彭泽山水之胜君官翰林二十年坚卧不出今忽两作县令寄此调之
作者：王存
朝代：清

平生金翰林，懒不听朝鼓。年年送作郡，高枕卧江浒。胡然百六会，攘臂说治谱。辞尊而居卑，舍身救众苦。岂云恋升斗，颇亦商出处。诸侯有惠爱，好景相媚妩。犹能赋新诗，艳说名山主。三径资有无，公田祝时雨。昔我折腰日，人祸未蔓延。入官已惊怛，百怪来蜿蜒。不免用意气，中更相哀怜。知罪仍窃禄，徇己稍任天。如是八九载，颜厚手足胼。较知偏瘠区，差得试所便。喜君山水县，远绍陶公贤。陶公岂不美，吏事无述焉。毋亦望而走，剩可酒作缘。疲氓今孑遗，况入义熙年。君勿小百里，岂弟足回旋。
金蘅意来诗盛言彭泽山水之胜君官翰林二十年坚卧不出今忽两作县令寄此调之·其一
作者：王存
朝代：清

平生金翰林，懒不听朝鼓。年年送作郡，高枕卧江浒。胡然百六会，攘臂说治谱。辞尊而居卑，舍身救众苦。岂云恋升斗，颇亦商出处。诸侯有惠爱，好景相媚妩。犹能赋新诗，艳说名山主。三径资有无，公田祝时雨。
金蘅意来诗盛言彭泽山水之胜君官翰林二十年坚卧不出今忽两作县令寄此调之·其二
作者：王存
朝代：清

昔我折腰日，人祸未蔓延。入官已惊怛，百怪来蜿蜒。不免用意气，中更相哀怜。知罪仍窃禄，徇己稍任天。如是八九载，颜厚手足胼。较知偏瘠区，差得试所便。喜君山水县，远绍陶公贤。陶公岂不美，吏事无述焉。毋亦望而走，剩可酒作缘。疲氓今孑遗，况入义熙年。君勿小百里，岂弟足回旋。
陈孝起索题四十九岁所临晋唐人书册子
作者：王存
朝代：清

发兴自轮囷，临池见苦辛。问年穷不死，惊坐笔如神。亦恨无臣法，应难索解人。莫将酬酒债，留尔伴萧晨。
挽张之洞联
作者：王存善
朝代：清
体裁：联

一代伟人，中外大名垂宇宙；五年宪府，衰迟无术答涓埃。
挽文廷式联
作者：王存善
朝代：清
体裁：联

追思往事，感不绝于予心，同学少年，北邙过半，曹子桓有言：既痛逝者，行自念也；历溯生平，士固憎兹多口，文章千古，东海流传，韩昌黎所谓：动而得谤，名亦随之。
南闽
作者：王孙晋
朝代：清

久客欲归去，翻愁行路难。极天围万岭，平地落千滩。水立惊蛟斗，风腥哭虎残。悲歌烽火夕，流落恨儒冠。
与友人山中夜坐
作者：王孙蔚
朝代：清

偶然缘水岸，落日见幽栖。野暮烟藏寺，山空月过溪。结篱松磴下，借树草堂低。明早如无事，披云更杖藜。
与石徽音饮酒
作者：王孙蔚
朝代：清

阅世亦云尽，如君未易遭。交情今管鲍，侠气古荆高。霜落镫前剑，花飞梦后毫。肯拚倾倒兴，不惜鹔鹴袍。
初发里门留别
作者：王孙蔚
朝代：清

年年高卧拟柴桑，何事骊歌动别觞。鸡肋浮名劳去就，鹿冠微愿惜行藏。征鞯渐欲登山路，回首何能忘草堂。作客更从今日始，二陵秋色正苍茫。
将至应山
作者：王孙蔚
朝代：清

前山将入楚，秣马识曾游。风土渔樵旧，江村父老留。苔沈宋玉宅，日照鄂王楼。眼底飞鸿在，还须郑侠谋。
早发峡石驿
作者：王孙蔚
朝代：清

西岩马首向层霄，秋树平明烟未消。寂寂空亭人不见，霜吹红叶过山桥。
江行杂感
作者：王孙蔚
朝代：清

才离越岭又吴湄，寥落江湖忆故居。感愤千秋《鹦鹉赋》，雅骚一代《鹧鸪》诗。篱栽黄菊知今是，路入桃花自古疑。乘兴莫停明月棹，辋川山色待王维。芙蓉山色有无间，烟棹芦花千里还。远涧寒声移晚树，晴江落照上秋山。逢人尽说风尘苦，出世方知云水闲。昨夜终南来梦里，宛然三径扣松关。
江行杂感·其一
作者：王孙蔚
朝代：清

才离越岭又吴湄，寥落江湖忆故居。感愤千秋《鹦鹉赋》，雅骚一代《鹧鸪》诗。篱栽黄菊知今是，路入桃花自古疑。乘兴莫停明月棹，辋川山色待王维。
江行杂感·其二
作者：王孙蔚
朝代：清

芙蓉山色有无间，烟棹芦花千里还。远涧寒声移晚树，晴江落照上秋山。逢人尽说风尘苦，出世方知云水闲。昨夜终南来梦里，宛然三径扣松关。
湘行绝句
作者：王孙蔚
朝代：清

幂䍥湖云淡带烟，渔镫明灭大堤边。风声夜半幽篁里，疑是湘灵廿五弦。万里晴江落照迟，琵琶峰下小舟移。枫林日暮寒鸦影，飞入长沙贾傅祠。
湘行绝句·其一
作者：王孙蔚
朝代：清

幂䍥湖云淡带烟，渔镫明灭大堤边。风声夜半幽篁里，疑是湘灵廿五弦。
湘行绝句·其二
作者：王孙蔚
朝代：清

万里晴江落照迟，琵琶峰下小舟移。枫林日暮寒鸦影，飞入长沙贾傅祠。
秋江吟
作者：王孙蔚
朝代：清

轻舟如冯虚，江碧峰影倒。寥宇无尘埃，晴光动菱藻。幸因归棹闲，历此湖山好。寓眺日夕殊，佳景恣幽讨。向暮下江城，霜砧处处捣。时序已如此，我颜得无老。楚山风雨来，一夜白秋草。
秋赴长安途次晋中杂兴
作者：王孙蔚
朝代：清

行人去去复青山，策马西风了未闲。碧草难寻绵上陇，白云何处雁门关。三更晓角来霜里，一片秋声在树间。此际萧森愁欲起，不缘客路亦潸潸。
赋赠卢司李
作者：王孙蔚
朝代：清

蓟门相对故人情，同拜新纶事远征。明月一轮巴子国，秋风匹马鄂王城。羞言桑孔多心计，旧识于张有盛名。他日江天遥忆处，黄矶白渚楚云平。
黄鹤楼
作者：王孙蔚
朝代：清
体裁：七言律诗

独立飞楼尺五天，窗环平野入樽前。长江晓结千峰雨，大别晴开万树烟。紫雁北来迷楚浦，白云西去认秦川。凭阑愁看陶公柳，舞却春风又一年。
关帝庙联
作者：王孚远
朝代：清
体裁：联

度一切众生于梦幻后；存千秋大义在天壤间。
郊游杂咏
作者：王孝称
朝代：清

东望扶桑气欲吞，几人思痛蓄烦冤。且除沧海横流感，来试层楼酒一樽。碧草青磷忆旧无，霎时宿莽化康衢。剧怜夜夜秋坟泣，纪变谁为鬼董狐。三岛仙人绛色襦，绿阴深处屐声粗。分明飞阁通波地，添缋东瀛仕女图。
郊游杂咏·其一
作者：王孝称
朝代：清

东望扶桑气欲吞，几人思痛蓄烦冤。且除沧海横流感，来试层楼酒一樽。
郊游杂咏·其三
作者：王孝称
朝代：清

三岛仙人绛色襦，绿阴深处屐声粗。分明飞阁通波地，添缋东瀛仕女图。
郊游杂咏·其二
作者：王孝称
朝代：清

碧草青磷忆旧无，霎时宿莽化康衢。剧怜夜夜秋坟泣，纪变谁为鬼董狐。
挽张之洞联
作者：王孝绳
朝代：清
体裁：联

身系安危，绝笔一诗，哀愤同倾天下泪；爱如子弟，执鞭十载，公忠亲见个臣心。
挽张之洞联
作者：王季点
朝代：清
体裁：联

丽日天中，千秋论相业；大星夜陨，一代失儒宗。
乡情三首
作者：王季珠
朝代：清

太息吴农困莫苏，逐年遭歉逐年枯。屋防日漏又惊雨，家断鸡声况属猪。入市典衣完佛愿，待人聘女了官租。并非键户辞亲串，瓮倒床头酿已无。似箭攒胸那放宽，形鸠面鹄总无颟。妇怜夫瘁忧成病，母听儿啼愿缩餐。寒暑劳人和药苦，米盐心计嚼梅酸。穷思饱暖真奇福，何处声腾百口欢。嘉禾献瑞渺从前，新茧丰收不几年。闲语私逋肠欲裂，拟翻旧业肘多牵。善门纾难开平局，豪族追租押退田。叙及男婚女嫁事，破裘补不到完全。
乡情三首·其一
作者：王季珠
朝代：清

太息吴农困莫苏，逐年遭歉逐年枯。屋防日漏又惊雨，家断鸡声况属猪。入市典衣完佛愿，待人聘女了官租。并非键户辞亲串，瓮倒床头酿已无。
乡情三首·其三
作者：王季珠
朝代：清

嘉禾献瑞渺从前，新茧丰收不几年。闲语私逋肠欲裂，拟翻旧业肘多牵。善门纾难开平局，豪族追租押退田。叙及男婚女嫁事，破裘补不到完全。
乡情三首·其二
作者：王季珠
朝代：清

似箭攒胸那放宽，形鸠面鹄总无颟。妇怜夫瘁忧成病，母听儿啼愿缩餐。寒暑劳人和药苦，米盐心计嚼梅酸。穷思饱暖真奇福，何处声腾百口欢。
五十自述
作者：王季珠
朝代：清

风涛未靖继干戈，半百年从患难过。朋辈乱飞霜后箨，老怀难越井中波。还丹无术求仙误，剪纸为花获赏多。草草劳人如过客，旷庐我只当行窝。
五十述怀二首
作者：王季珠
朝代：清

风涛未靖又兵戈，半百年从患难过。朋旧易飘霜后叶，老怀难起井中波。点金乏术成仙少，剪纸为花喝彩多。草草劳人干甚事，旷庐我只当行窝。苦摸心头也忒痴，布衣建树本无奇。卷舒在我天无恙，议论当官罪不知。一劫红羊尘外梦，十年黄鸟卷馀诗。犁锄入手真初学，老圃老农奉老师。
五十述怀二首·其一
作者：王季珠
朝代：清

风涛未靖又兵戈，半百年从患难过。朋旧易飘霜后叶，老怀难起井中波。点金乏术成仙少，剪纸为花喝彩多。草草劳人干甚事，旷庐我只当行窝。
五十述怀二首·其二
作者：王季珠
朝代：清

苦摸心头也忒痴，布衣建树本无奇。卷舒在我天无恙，议论当官罪不知。一劫红羊尘外梦，十年黄鸟卷馀诗。犁锄入手真初学，老圃老农奉老师。
何金寿
作者：王季珠
朝代：清

淮甸家家奉佛看，牧民道术猛兼宽。诗书画是真才子，清慎勤为大好官。东阁评梅公干暇，南台遗草逼人寒。河梁远阻三千里，旅榇灵魂未即安。
假缘山庄落成额堂曰旷庐赋诗志喜
作者：王季珠
朝代：清

手辟山庄号假缘，壬寅乃是落成年。堂深燕寄安祥梦，井阔蛙窥广大天。扫榻曾留新学士，题楹羞袭旧春联。竹头木屑勤收拾，易被旁人笑我颠。
偕同人上韬光寺观春霭
作者：王季珠
朝代：清

精气华光泄一胎，松篁绿霭拥楼台。山灵自写新图画，高向天空张挂来。
元辰二首
作者：王季珠
朝代：清

麋烂糕团足解饥，无容谶语讨邻儿。今年改号新民国，自愧无才撰颂词。偷度人间六十年，三分由我七分天。如何博得家人喜，压岁权移买酒钱。
元辰二首·其一
作者：王季珠
朝代：清

麋烂糕团足解饥，无容谶语讨邻儿。今年改号新民国，自愧无才撰颂词。
元辰二首·其二
作者：王季珠
朝代：清

偷度人间六十年，三分由我七分天。如何博得家人喜，压岁权移买酒钱。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志
作者：王季珠
朝代：清

万般游戏国如狂，天派余为冷演郎。出未宦成名达御，处无物望德薰乡。担承儿女千斤柱，洗刷烟霞百段肠。老至逃禅倒应尔，初非入庙即拈香。八龄惨忆乱离辰，戎马惊惶粤匪尘。总角交多罗黑籍，万头鬼幸脱红巾。冲风犯雨身婴疾，给米输薪谊笃邻。教养成人艰十倍，空将双泪报双亲。生活年年讨六经，庭呈羔雁愧兹深。明知造化弄人巧，不悔文章丧我心。博弈场中争树帜，烟花队里乐挥金。壮年嗜好较人甚，病挽膏肓痛下针。诗逋酒债负昏昏，无计清消只罢论。容我护持乾净土，管他错认是非门。权将子母希分润，愧乃须眉语感恩。独未满怀新政府，三纲破坏古乾坤。生丁末造固无何，怪怪奇奇视古多。番妇来宾迓凤辇，校儿合队唱蛮歌。显凭历史翻陈案，暗讳和戎倒太阿。五道发皇推火德，灯光嚇退月姮娥。依样葫芦最入时，不谐于俗我何痴。偶沾霖雨蛙齐闹，远逸风尘马怕羁。醉后乱挥张旭草，梦中甜咏陆游诗。累传家世留清望，忍著淤泥半点缁。小影依稀绘就初，愁工叔宝病相如。坏裳为裤平生技，饮水思源一卷书。自祭陶潜非迓俗，送穷韩愈或欺吾。和盘推极乘除理，曾把吾庐号旷庐。萼梅抖擞小园中，休妒模糊一腐翁。世至道衰无善象，人虽裸长不离虫。借花送日且浮白，易药馀年当运红。一甲已登殊望外，却忘胪唱报诸公。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其一
作者：王季珠
朝代：清

万般游戏国如狂，天派余为冷演郎。出未宦成名达御，处无物望德薰乡。担承儿女千斤柱，洗刷烟霞百段肠。老至逃禅倒应尔，初非入庙即拈香。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其七
作者：王季珠
朝代：清

小影依稀绘就初，愁工叔宝病相如。坏裳为裤平生技，饮水思源一卷书。自祭陶潜非迓俗，送穷韩愈或欺吾。和盘推极乘除理，曾把吾庐号旷庐。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其三
作者：王季珠
朝代：清

生活年年讨六经，庭呈羔雁愧兹深。明知造化弄人巧，不悔文章丧我心。博弈场中争树帜，烟花队里乐挥金。壮年嗜好较人甚，病挽膏肓痛下针。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其二
作者：王季珠
朝代：清

八龄惨忆乱离辰，戎马惊惶粤匪尘。总角交多罗黑籍，万头鬼幸脱红巾。冲风犯雨身婴疾，给米输薪谊笃邻。教养成人艰十倍，空将双泪报双亲。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其五
作者：王季珠
朝代：清
体裁：七言律诗

生丁末造固无何，怪怪奇奇视古多。番妇来宾迓凤辇，校儿合队唱蛮歌。显凭历史翻陈案，暗讳和戎倒太阿。五道发皇推火德，灯光吓退月姮娥。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其五
作者：王季珠
朝代：清

生丁末造固无何，怪怪奇奇视古多。番妇来宾迓凤辇，校儿合队唱蛮歌。显凭历史翻陈案，暗讳和戎倒太阿。五道发皇推火德，灯光嚇退月姮娥。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其八
作者：王季珠
朝代：清

萼梅抖擞小园中，休妒模糊一腐翁。世至道衰无善象，人虽裸长不离虫。借花送日且浮白，易药馀年当运红。一甲已登殊望外，却忘胪唱报诸公。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其六
作者：王季珠
朝代：清

依样葫芦最入时，不谐于俗我何痴。偶沾霖雨蛙齐闹，远逸风尘马怕羁。醉后乱挥张旭草，梦中甜咏陆游诗。累传家世留清望，忍著淤泥半点缁。
六十诞辰，戚友咸劝称觞，余以值此世变，何敢再受亲友庆祝，作述怀诗八首以见志·其四
作者：王季珠
朝代：清

诗逋酒债负昏昏，无计清消只罢论。容我护持乾净土，管他错认是非门。权将子母希分润，愧乃须眉语感恩。独未满怀新政府，三纲破坏古乾坤。
再叠前韵奉和三首
作者：王季珠
朝代：清

组织乾坤让后贤，职司启沃敢稽延。无私臣面霜封岸，有喜君颜月霁天。跋扈莫非权太重，投荒只道罪当然。盈廷唯诺成风气，国事如何措万全。计出林泉已十年，萧然宦橐不名钱。千杯别酒金台上，一段慈云镜水边。直等阳城符物论，寒羞范叔受人怜。青衫检点休嫌敝，日下归来已著绵。地北天南一水连，诗筒唱和互投笺。纵横泪落悲涂炭，激越毫端挟赵燕。灿灿舞衣莱子服，迢迢负米仲由肩。他年史乘扬芳烈，忠孝还应合传传。
再叠前韵奉和三首·其一
作者：王季珠
朝代：清

组织乾坤让后贤，职司启沃敢稽延。无私臣面霜封岸，有喜君颜月霁天。跋扈莫非权太重，投荒只道罪当然。盈廷唯诺成风气，国事如何措万全。
再叠前韵奉和三首·其三
作者：王季珠
朝代：清

地北天南一水连，诗筒唱和互投笺。纵横泪落悲涂炭，激越毫端挟赵燕。灿灿舞衣莱子服，迢迢负米仲由肩。他年史乘扬芳烈，忠孝还应合传传。
再叠前韵奉和三首·其二
作者：王季珠
朝代：清

计出林泉已十年，萧然宦橐不名钱。千杯别酒金台上，一段慈云镜水边。直等阳城符物论，寒羞范叔受人怜。青衫检点休嫌敝，日下归来已著绵。
冬日赤岸道中有感
作者：王季珠
朝代：清

院钟寺鼓声洪亮，贪睡冬山竟不闻。白占田园狂逞雪，黑颟天地乱翻云。时危帮匪称人杰，法弊朝廷厌右文。莫慨仕途今不古，量材寻尺久无分。
冬日遣怀
作者：王季珠
朝代：清

此身无病即神仙，自视馀生漫欣然。触詟老来仍恃粥，少陵寒甚欲装绵。十分疏放违时好，一样聪明让少年。世事反常那胜说，江南鱼米日论钱。
冰箸
作者：王季珠
朝代：清

旷野沙埃不染纤，琼筵高敞制精严。未容借拨泥炉火，曾否先尝玉匕盐。稚子耐寒排一席，天公表直系重檐。双双巧具凭空造，同样心思乃尔尖。
初夏即景
作者：王季珠
朝代：清

禹甸蓄馀春，花明楝子辰。麦瓜慈母禄，盐豆稚儿珍。蚕箔收邻户，牛车动隔津。腰镰期利用，先试伐荆榛。
勖诸生二首
作者：王季珠
朝代：清

屹然学界极天高，拾级先登属我曹。角艺争能些小事，百年立脚要求牢。昔日私心期望处，身逢其境尽平常。吾人先入果何主，眼界胸襟两扩张。
勖诸生二首·其一
作者：王季珠
朝代：清

屹然学界极天高，拾级先登属我曹。角艺争能些小事，百年立脚要求牢。
勖诸生二首·其二
作者：王季珠
朝代：清

昔日私心期望处，身逢其境尽平常。吾人先入果何主，眼界胸襟两扩张。
史
作者：王季珠
朝代：清

削平祸乱颂高皇，谁信神州是战场。理到丝清丝又紊，旧章新法弄人忙。
吊姚孝廉缉庵太夫子二首
作者：王季珠
朝代：清

摇落文星第几重，尚馀地望厌乔松。无瑕白璧千人赏，极品黄金一手镕。私淑难期蝇附骥，英才并荷鲤登龙。翩然仙去骖鸾鹤，天上玉堂定册封。抠衣曾记晋霞觞，正喜兰馨继桂芳。的派向宗宋理学，替人为衍汉文章。谱评香茗邀鸿渐，诗记清游步荔裳。名士挟册塘上过，著书先问郑公乡。
吊姚孝廉缉庵太夫子二首·其一
作者：王季珠
朝代：清

摇落文星第几重，尚馀地望厌乔松。无瑕白璧千人赏，极品黄金一手镕。私淑难期蝇附骥，英才并荷鲤登龙。翩然仙去骖鸾鹤，天上玉堂定册封。
吊姚孝廉缉庵太夫子二首·其二
作者：王季珠
朝代：清

抠衣曾记晋霞觞，正喜兰馨继桂芳。的派向宗宋理学，替人为衍汉文章。谱评香茗邀鸿渐，诗记清游步荔裳。名士挟册塘上过，著书先问郑公乡。